qundao/data-zh-poetry huggingface dataset:
谒嵩禅师塔
作者：释德洪
朝代：宋

吾道例孔子，譬如掌与拳。
展握固有异，要之手则然。
晚世苦凌夷，讲习失渊源。
君看投迹者，纷纷等狂颠。
韩子亦儒衣，倔强称时贤。
凭凌作诟语，到死不少悛。
后世师韩辈，穴攘犹可怜。
走名不自信，逐队工语言。
譁然皇佑间，飞蚊闹喧阗。
田衣动成羣，怒瘿空自悬。
缩头不敢息，兀坐如蹲猿。
堂堂东山公，才大德亦全。
齿牙生风雷，笔阵森戈鋋。
隐然湖海上，长庚横晓天。
作书肆豪猛，挥斤莫敢前。
羣儿虽貌敬，臆论已不専。
书成谒天子，一日万口传。
坐令天下士，欲见嗟无缘。
功成还山中，笑语答云烟。
我来不及见，山水自明鲜。
入门寂无声，修竹空满轩。
永怀翛然姿，骨肉耸清坚。
僮奴岂知此，住此亦弥年。
指余以石塔，草棘北风颠。
再拜不忍去，听此遶涧泉。
吁嗟末运中，那復斯人焉。
文章亦细事，清苦非所便。
但爱公所守，远相诸祖肩。
迟迟哦公诗，落日满晴川。
愿携折脚铛，结茅西涧边。
岁时逻松桧，来此扫頽砖。
谒灵源塔
作者：释德洪
朝代：宋

高帆驾浪过南溟，那料归来扫此亭。桃李成阴春老大，溪山好在鬓凋零。瓦灯已照宫商石，卵塔分藏服匿瓶。春雪尚能知客意，荡除毛孔瘴烟腥。
谒灵源塔
作者：释德洪
朝代：宋

高颿驾浪过南溟，那料归来扫此亭。
桃李成阴春老大，溪山好在鬓凋零。
瓦灯已照宫商石，卵塔分藏服匿瓶。
春雪尚能知客意，荡除毛孔瘴烟腥。
谒狄梁公庙
作者：释德洪
朝代：宋

九江浪粘天，气势必东下。万山勒回之，到此竟倾泻。如公廷诤时，一快那顾藉。君看洗日光，正色甚閒暇。使唐不敢周，谁复如公者。古祠苍烟根，碧草上屋瓦。我来春雨馀，瞻叹香火罢。一读老范碑，顿尘看奔马。斯文如贯珠，字字光照夜。整帆更迟留，风正不忍挂。
谒狄梁公庙
作者：释德洪
朝代：宋

九江浪粘天，气势必东下。
万山勒回之，到此竟倾泻。
如公廷诤时，一快那顾藉。
君看洗日光，正色甚閒暇。
使唐不敢周，谁復如公者。
古祠苍烟根，碧草上屋瓦。
我来春雨余，瞻叹香火罢。
一读老范碑，顿尘看奔马。
斯文如贯珠，字字光照夜。
整帆更迟留，风正不忍挂。
谒蔡州颜鲁公祠堂
作者：释德洪
朝代：宋

开元天宝政多暇，孽臣奸骄浊清化。尺八横吹入醉乡，国柄倒持与人把。渔阳番将易汉官，在廷之臣无谏者。吴绫蜀锦光照眼，更觉霓裳韵和雅。叛书夜到华清宫，狩吕骨惊天子讶。二十四城陷同日，长嗟乃尔忠臣寡。闹传平原城壁坚，穴鼻可以牿牛马。譬如滟滪屹中流，江势远来波倒射。吾知守职事主耳，行藏初不较用舍。公时风姿入睿想，贯日精诚震天下。我行上蔡黄犬门，惊风急雪吹平野。娇鸦暮集村不嚣，古祠窈窕连桑柘。圣朝亦旌异代忠，轩然眉须入图画。和如戏泚卢杞题，俨若梦令希烈怕。至今握拳透爪地，想见怒词犹慢骂。声光自与日月争，事之成败其天也。此诗我欲扫东壁，入字端宜擘窠写。便觉云收六合阴，春随喜色生晴野。
谒蔡州颜鲁公祠堂
作者：释德洪
朝代：宋

开元天宝政多暇，孽臣姦骄浊清化。
尺八横吹入醉乡，国柄倒持与人把。
渔阳番将易汉官，在廷之臣无谏者。
吴绫蜀锦光照眼，更觉霓裳韵和雅。
叛书夜到华清宫，狩吕骨惊天子讶。
二十四城陷同日，长嗟乃尔忠臣寡。
闹传平原城壁坚，穴鼻可以牿牛马。
譬如灔滪屹中流，江势远来波倒射。
吾知守职事主耳，行藏初不较用舍。
公时风姿入睿想，贯日精诚震天下。
我行上蔡黄犬门，惊风急雪吹平野。
娇鸦暮集村不嚣，古祠窈窕连桑柘。
圣朝亦旌异代忠，轩然眉鬚入图画。
和如戏泚卢杞题，俨若梦令希烈怕。
至今握拳透爪地，想见怒词犹慢骂。
声光自与日月争，事之成败其天也。
此诗我欲扫东壁，入字端宜擘窠写。
便觉云收六合阴，春随喜色生晴野。
谢人惠芦雁图
作者：释德洪
朝代：宋

道林烟雨久不到，忽见橘州芦雁行。
笑裏笔端三昧力，坐中移我过潇湘。
谢人惠芦雁图
作者：释德洪
朝代：宋

道林烟雨久不到，忽见橘州芦雁行。笑里笔端三昧力，坐中移我过潇湘。
谢保福寄蜜
作者：释德洪
朝代：宋
体裁：七言绝句

蜜脾新满割山房，都是诸花知见香。味绝中边深为有，待将无舌为君尝。
谢大沩空印禅师惠茶
作者：释德洪
朝代：宋
体裁：五言律诗

钟鼓五千指，翔空楼殿开。不知大沩水，何尔小南台。让子鈯斧信，閒禅春露杯。故应念岑寂，先寄出山来。
谢安道花坛
作者：释德洪
朝代：宋

三月江南春不浅，谢家池上开花苑。层坛迸破碧琉璃，嫩蕊簇成红婉娈。一枝两枝和雾白，素娥月下逢姑射。十朵五朵照水红，仙姝并立瑶池东。人生遇景须行乐，莫使馀香散帘幕。白雪难逃鬓上斑，金樽且对花前酌。醉则傲羲轩，醒则歌尧舜，荣辱是非都莫问。风云际会自有时，忠义果然天不困。君今还作天涯客，凭栏正遇群芳拆。不插群英醉上林，人谓少年真可惜。明年再献平戎策，顺风高举摩天翼。大手亲提却日戈，刈除天下閒荆棘。古人养花如养贤，我今说花心亦然。栽培直欲助真宰，扶持造化工陶甄。时人莫以花为浼，大都自是人情改。若使人情长似花，相看颜色年年在。谢安道辈真难得，不容蒿艾生墙侧。不劳巧手写丹青，不学世人画墙壁。灵苗自有天然格，门外溪光长泻碧。更向溪光种碧桃，宛然便是神仙宅。谢家池馆胜瑶台，浅白深红次第开。为报赏花君子道，何须东海觅蓬莱。
谢安道花坛
作者：释德洪
朝代：宋

三月江南春不浅，谢家池上开花苑。
层坛迸破碧瑠璃，嫩蕊簇成红婉娈。
一枝两枝和雾白，素娥月下逢姑射。
十朵五朵照水红，仙姝并立瑶池东。
人生遇景须行乐，莫使余香散帘幕。
白雪难逃鬓上斑，金樽且对花前酌。
醉则傲羲轩，醒则歌尧舜，荣辱是非都莫问。
风云际会自有时，忠义果然天不困。
君今还作天涯客，凭栏正遇羣芳拆。
不插羣英醉上林，人谓少年真可惜。
明年再献平戎策，顺风高举摩天翼。
大手亲提却日戈，刈除天下閒荆棘。
古人养花如养贤，我今说花心亦然。
栽培直欲助真宰，扶持造化工陶甄。
时人莫以花为浼，大都自是人情改。
若使人情长似花，相看颜色年年在。
谢安道辈真难得，不容蒿艾生墻侧。
不劳巧手写丹青，不学世人画墙壁。
灵苗自有天然格，门外溪光长泻碧。
更向溪光种碧桃，宛然便是神仙宅。
谢家池馆胜瑶台，浅白深红次第开。
为报赏花君子道，何须东海觅蓬莱。
谢岳麓光老惠临济顶相
作者：释德洪
朝代：宋

瘦骨孤标韵绝伦，传闻宗派出云门。
收藏画裏三玄老，分付湘中十世孙。
骂佛风神疑正怒，打僧气宇尚惊群。
能言灭却正法眼，不负滩头毒手恩。
谢岳麓光老惠临济顶相
作者：释德洪
朝代：宋

瘦骨孤标韵绝伦，传闻宗派出云门。收藏画里三玄老，分付湘中十世孙。骂佛风神疑正怒，打僧气宇尚惊群。能言灭却正法眼，不负滩头毒手恩。
谢忠子出山
作者：释德洪
朝代：宋

道人弃家年最少，毛骨稽山冰雪妙。
为余远出仙庐峰，云晴水寒秋自晓。
孤风峭世凤增击，高谊映人珠自照。
嗟余苦遭梦幻纒，龟囚蚕缚何时了。
明朝定向旧庐归，想见盘空云露小。
当期半夜立西风，月中拾取吹来啸。
谢忠子出山
作者：释德洪
朝代：宋

道人弃家年最少，毛骨稽山冰雪妙。为余远出仙庐峰，云晴水寒秋自晓。孤风峭世凤增击，高谊映人珠自照。嗟余苦遭梦幻缠，龟囚蚕缚何时了。明朝定向旧庐归，想见盘空云露小。当期半夜立西风，月中拾取吹来啸。
谢性之惠茶
作者：释德洪
朝代：宋
体裁：七言律诗

午窗石碾哀怨语，活火银瓶暗浪翻。射眼色随云脚乱，上眉甘作乳花繁。味香已觉臣双井，声价从来友壑源。却忆高人不同试，暮山空翠共无言。
谢李商老伯仲见过
作者：释德洪
朝代：宋

破屋如马厩，楚囚亦王尼。名士连璧来，下马气吐霓。论高玉屑锯，意妙鸡骇犀。君看八尺姿，一尾抹万蹄。弟昆清净妍，俱当籍金闺。胡为披白帢，作队趋尘泥。漏风驼止卧，跨海鹘方栖。何时对陛下，道与稷卨齐。功成归脩水，春风雨一犁。嗟余世不要，所至值涧溪。愿从诸郎游，日涉长灌畦。
谢李商老伯仲见过
作者：释德洪
朝代：宋

破屋如马廐，楚囚亦王尼。
名士连璧来，下马气吐霓。
论高玉屑锯，意妙鸡骇犀。
君看八尺姿，一尾抹万蹄。
弟昆清净妍，俱当籍金闺。
胡为披白帢，作队趋尘泥。
漏风驼止卧，跨海鹘方栖。
何时对陛下，道与稷卨齐。
功成归修水，春风雨一犁。
嗟余世不要，所至值涧溪。
愿从诸郎游，日涉长灌畦。
谷山沙弥求诗
作者：释德洪
朝代：宋

十里松风长不老，一庭秋色为谁闲。
偶逢此日休新夏，偏见耆年忆故山。
贫裏有秋同举箸，法中添口共开颜。
偶然弄笔成诗句，乘兴留题屋壁间。
谷山沙弥求诗
作者：释德洪
朝代：宋

十里松风长不老，一庭秋色为谁闲。偶逢此日休新夏，偏见耆年忆故山。贫里有秋同举箸，法中添口共开颜。偶然弄笔成诗句，乘兴留题屋壁间。
豆粥
作者：释德洪
朝代：宋

出碓新秔明玉粒，落丛小豆枫叶赤。
井花洗秔勿去萁，沙瓶煮豆须弥日。
五更锅面沤起灭，秋沼隆隆疏雨集。
急除烈焰看徐搅，豆才亦趁洄涡入。
须臾大杓传浄瓮，浪寒不兴色如栗。
食余偏称地炉眠，白灰红火光蒙密。
金谷宾朋怪咄嗟，蒌亭君臣相记忆。
我今万事不知佗，但觉铜瓶蚯蚓泣。
豆粥
作者：释德洪
朝代：宋

出碓新粳明玉粒，落丛小豆枫叶赤。井花洗粳勿去萁，沙瓶煮豆须弥日。五更锅面沤起灭，秋沼隆隆疏雨集。急除烈焰看徐搅，豆才亦趁洄涡入。须臾大杓传净瓮，浪寒不兴色如栗。食馀偏称地炉眠，白灰红火光濛密。金谷宾朋怪咄嗟，蒌亭君臣相记忆。我今万事不知佗，但觉铜瓶蚯蚓泣。
贤上人觅偈
作者：释德洪
朝代：宋

懒修枯骨观，爱学文字禅。江山助佳兴，时有题叶篇。相逢未暇语，辄复一粲然。岂须究所学，觅偈亦自贤。
贤上人觅偈
作者：释德洪
朝代：宋

懒修枯骨观，爱学文字禅。
江山助佳兴，时有题叶篇。
相逢未暇语，辄復一粲然。
岂须究所学，觅偈亦自贤。
资国寺春晚
作者：释德洪
朝代：宋

龙乡戒晓月空斜，唤起清圆响络车。烧笋饷田村窕窈，拾薪煮茧语諠哗。美忻崖蜜尝新果，香识山樊称意花。归去路迷光已夕，浸门春水一池蛙。
资国寺春晚
作者：释德洪
朝代：宋

龙乡戒晓月空斜，唤起清圆响络车。
烧笋饷田村窕窈，拾薪煮茧语諠譁。
美忻崖蜜尝新果，香识山樊称意花。
归去路迷光已夕，浸门春水一池蛙。
资国寺西斋示超然二首
作者：释德洪
朝代：宋

对眠偶此风雨夕，又近寒岩槲叶村。谢昼未焚风鉴在，韦郎不见语言存。岁时暗觉持山去，忧患空惊斫水痕。绿发彫零心已死，成蹊桃李落华分。人间炊黍未及熟，万事只今归欠申。巳织青驹饯华骝，更披白帢称闲身。遗编终不求甚解，故人但愿长相亲。去年此日琼南岸，涨海翻天探骑尘。
资国寺西斋示超然二首·其一
作者：释德洪
朝代：宋

对眠偶此风雨夕，又近寒岩槲叶村。谢昼未焚风鉴在，韦郎不见语言存。岁时暗觉持山去，忧患空惊斫水痕。绿发彫零心已死，成蹊桃李落华分。
资国寺西斋示超然二首·其一
作者：释德洪
朝代：宋

对眠偶此风雨夕，又近寒岩槲叶村。
谢昼未焚风鑑在，韦郎不见语言存。
岁时暗觉持山去，忧患空惊斫水痕。
绿髪雕零心已死，成蹊桃李落华分。
资国寺西斋示超然二首·其二
作者：释德洪
朝代：宋
体裁：七言律诗

人间炊黍未及熟，万事只今归欠申。巳织青驹饯华骝，更披白帢称闲身。遗编终不求甚解，故人但愿长相亲。去年此日琼南岸，涨海翻天探骑尘。
资国寺西斋示超然二首余所居连超然自见轩日多啜茶其上二首·其一
作者：释德洪
朝代：宋
体裁：七言律诗

三生事办吾知要，一室香凝独掩门。睡足便惊清昼夜，火红消尽白灰存。巷无俗驾蚁纷绕，邻有高人玉粹温。隐比价膺犹可愧，会茶时复到幽轩。
赋竹
作者：释德洪
朝代：宋
体裁：五言律诗

龙孙盈槛秀，天柱耸云奇。阴锁安禅石，根侵洗砚池。珑璁伸粉节，偃蹇郁虬枝。敢谓桃兼李，羞邻雪后姿。
赠为上人游方昭默之子也
作者：释德洪
朝代：宋

年少辞师作远游，人言虎穴不生彪。家声自古能名世，气宇如今已食牛。夺得我机方肯住，从教棒打不回头。云山万叠翛然去，江汉无风一叶舟。
赠为上人游方昭默之子也
作者：释德洪
朝代：宋

年少辞师作远游，人言虎穴不生彪。
家声自古能名世，气宇如今已食牛。
夺得我机方肯住，从教棒打不回头。
云山万迭翛然去，江汉无风一叶舟。
赠云道
作者：释德洪
朝代：宋

道人有奇骨，野鹤在鸡羣。
十年江北南，高踪等浮云。
朅来□国生，纷埃涴衣裙。
西山遶漳水，玉涧连石门。
中有唐朝寺，禅诵度朝昏。
正当袖手去，坐对柏子焚。
君看市朝间，冻螘环磨轮。
何当作高笑，视世一虻蚊。
赠云道
作者：释德洪
朝代：宋

道人有奇骨，野鹤在鸡群。十年江北南，高踪等浮云。朅来□国生，纷埃涴衣裙。西山绕漳水，玉涧连石门。中有唐朝寺，禅诵度朝昏。正当袖手去，坐对柏子焚。君看市朝间，冻蚁环磨轮。何当作高笑，视世一虻蚊。
赠修上人
作者：释德洪
朝代：宋

我爱修公亦自贤，未忻城郭爱林泉。
醉骑鲸背诗遗落，闲把牛毛字细编。
还我青山当夏晚，乞君佳句着床前。
雨余独凭烟云上，目送孤鸿落照边。
赠修上人
作者：释德洪
朝代：宋

我爱修公亦自贤，未忻城郭爱林泉。醉骑鲸背诗遗落，闲把牛毛字细编。还我青山当夏晚，乞君佳句著床前。雨馀独凭烟云上，目送孤鸿落照边。
赠僧
作者：释德洪
朝代：宋

攲枕无人梦自惊，回廊广殿午风清。已浮春露浇诗胆，更炷水沉熏道情。忧患撼床闻蚁斗，功名殷鬓作蚊声。欲依净社陪香火，僻处安排折脚铛。
赠僧
作者：释德洪
朝代：宋

欹枕无人梦自惊，回廊广殿午风清。
已浮春露浇诗胆，更炷水沉熏道情。
忧患撼床闻螘斗，功名殷鬓作蚊声。
欲依浄社陪香火，僻处安排折脚铛。
赠关西温上人
作者：释德洪
朝代：宋
体裁：七言律诗

铁面关西气逸群，平生踪迹付浮云。爪州渡口曾同泛，石廪峰前又见君。荔子招呼闽岭外，白粳留滞汝江濆。拄藤更入西川去，要读丰碑未见文。
赠净上人
作者：释德洪
朝代：宋

金华上人牧羊伴，来寻江南好山看。西湖毛骨漱秋光，野鹤精神照冰段。嗟余尘事苦相羁，槁项苍颜老路岐。二年来往南州浦，古寺閒行三见之。生涯初不受尘垢，到客跏趺听秋雨。玉轴已閒经半掩，银叶未寒烟一缕。云泉佳处包当解，未暇从人觅钱买。不嫌高笑常垢污，与子俱载归东吴。
赠净上人
作者：释德洪
朝代：宋

金华上人牧羊伴，来寻江南好山看。
西湖毛骨漱秋光，野鹤精神照冰段。
嗟余尘事苦相覊，槁项苍颜老路岐。
二年来往南州浦，古寺閒行三见之。
生涯初不受尘垢，到客跏趺听秋雨。
玉轴已閒经半掩，银叶未寒烟一缕。
云泉佳处包当解，未暇从人觅钱买。
不嫌高笑常垢污，与子俱载归东吴。
赠别不愚首座
作者：释德洪
朝代：宋

道人貂蝉后，骨面远瞻视。少年憎俗子，竟以须发毁。形骸已变尽，终不没豪气。君看谈笑时，时复出奇伟。湘西松下见，班草问行李。问侬归何许，披须开笑齿。名山皆吾家，况复生如寄。意行吾车驰，身止吾驾税。吾生天地间，大仓一稊米。只今相会面，宁知非寄耳。思归固偶然，吾诗聊一戏。
赠别不愚首座
作者：释德洪
朝代：宋

道人貂蝉后，骨面远瞻视。
少年憎俗子，竟以须髪毁。
形骸已变尽，终不没豪气。
君看谈笑时，时復出奇伟。
湘西松下见，班草问行李。
问侬归何许，披须开笑齿。
名山皆吾家，况復生如寄。
意行吾车驰，身止吾驾税。
吾生天地间，大仓一稊米。
只今相会面，宁知非寄耳。
思归固偶然，吾诗聊一戏。
赠别若虚
作者：释德洪
朝代：宋

残暑霁严威，新凉酿归思。梦惊闻松声，两鬓到万事。中情怯离别，此别仍对子。追惟初识面，宁复讣有此。明朝舟洞庭，惊浪银山起。醉眼失湘楚，妙语淩淮泗。我如浮水叶，遇坎当自止。行将看荆山，归老鹿门寺。今不欠无言，但是欠一死。淮山有奇逸，要是天下士。若问寂音老，烦君一举似。
赠别若虚
作者：释德洪
朝代：宋

残暑霁严威，新凉酿归思。
梦惊闻松声，两鬓到万事。
中情怯离别，此别仍对子。
追惟初识面，宁復讣有此。
明朝舟洞庭，惊浪银山起。
醉眼失湘楚，妙语凌淮泗。
我如浮水叶，遇坎当自止。
行将看荆山，归老鹿门寺。
今不欠无言，但是欠一死。
淮山有奇逸，要是天下士。
若问寂音老，烦君一举似。
赠别通慧选侄禅师
作者：释德洪
朝代：宋

选本住山人，精进激惰懒。
规模如乃翁，铁喙石肝胆。
岂特七闽英，盖亦丛林拣。
子少长庚晓，我老碧云晚。
相亲出数面，别袂聊一挽。
是非一言足，勃窣百事办。
分携青苹湾，相对秋满眼。
赠别通慧选侄禅师
作者：释德洪
朝代：宋

选本住山人，精进激惰懒。规模如乃翁，铁喙石肝胆。岂特七闽英，盖亦丛林拣。子少长庚晓，我老碧云晚。相亲出数面，别袂聊一挽。是非一言足，勃窣百事办。分携青蘋湾，相对秋满眼。
赠吴世承
作者：释德洪
朝代：宋

吴郎气高明，温然见标格。
文章当世家，风流走上国。
清谈落玉麈，醉袖余诗墨。
一种富贵韵，绿髮映坐客。
便觉儒生寒，枯衰酸冻色。
解来古招提，炉香伴禅寂。
宗之果潇洒，壁门应夜直。
岁晏或来归，共理登山屐。
赠吴世承
作者：释德洪
朝代：宋

吴郎气高明，温然见标格。文章当世家，风流走上国。清谈落玉麈，醉袖馀诗墨。一种富贵韵，绿发映坐客。便觉儒生寒，枯衰酸冻色。解来古招提，炉香伴禅寂。宗之果潇洒，壁门应夜直。岁晏或来归，共理登山屐。
赠吴山人
作者：释德洪
朝代：宋

已得希夷旨趣深，平生踪迹任浮沉。
壶中景待和烟卧，海上山须带鹤寻。
月裏一枝慵举手，人间万事肯关心。
出尘风骨凭谁识，且枕焦桐混世吟。
赠吴山人
作者：释德洪
朝代：宋

已得希夷旨趣深，平生踪迹任浮沉。壶中景待和烟卧，海上山须带鹤寻。月里一枝慵举手，人间万事肯关心。出尘风骨凭谁识，且枕焦桐混世吟。
赠周廷秀
作者：释德洪
朝代：宋

周郎南州俊，毛骨特英拔。结发翰墨场，声光先逸发。上书论国事，人危泰山压。居然窜南陬，风埃到须发。平生拙生事，寒饥坐旷达。相逢湘水湄，清甚等苕霅。书近庾西台，诗如王右辖。解寻磨衲禅，仍领凌波袜。春露试晴窗，舌颊增脱活。浇公刚直胸，搜搅医国法。气当宿玉堂，丝絇八砖踏。当分买山钱，放□痛一掐。
赠周廷秀
作者：释德洪
朝代：宋

周郎南州俊，毛骨特英拔。
结髪翰墨场，声光先逸发。
上书论国事，人危泰山压。
居然窜南陬，风埃到鬚髪。
平生拙生事，寒饥坐旷达。
相逢湘水湄，清甚等苕霅。
书近庾西台，诗如王右辖。
解寻磨衲禅，仍领凌波袜。
春露试晴窗，舌颊增脱活。
浇公刚直胸，捜搅医国法。
气当宿玉堂，丝絇八砖踏。
当分买山钱，放□痛一掐。
赠器之禅师
作者：释德洪
朝代：宋
体裁：古风

器禅鄱水来，一钵自笑傲。偶然家此山，十见青林槁。寒骨耸诗律，枯笔作行草。韵如绛阙容，日月不能老。伊余曾闻名，再见遂倾倒。情高付无求，语妙知有道。兹山得君居，便觉山愈好。何时卜东岩，邻径云共扫。时时从君游，吐词觅遗藁。
赠寄老庵僧
作者：释德洪
朝代：宋
体裁：七言律诗

自怜玉钵双峰信，来访牛头懒比丘。山色深浓过夜半，月华清亮近中秋。已欣境胜如龙阜，更觉庵幽占凤头。梦幻此身犹且在，杖藜投老得追游。
赠少府
作者：释德洪
朝代：宋

每欲一醉竟未尝，今朝杯翠如桄榔。须臾耳热仰天笑，气吞万里驹方骧。何从人间有此客，杜门忽见车轩昂。兴来对我弄弦索，妙观随指追文王。绝学子云不汲汲，颇许叔度能汪汪。何当万事付一笑，卧看天雨云飞翔。
赠少府
作者：释德洪
朝代：宋

每欲一醉竟未尝，今朝杯翠如桄榔。
须臾耳热仰天笑，气吞万里驹方骧。
何从人间有此客，杜门忽见车轩昂。
兴来对我弄絃索，妙观随指追文王。
绝学子云不汲汲，颇许叔度能汪汪。
何当万事付一笑，卧看天雨云飞翔。
赠尼昩上人
作者：释德洪
朝代：宋

不着包头绢，能披坏墨衣。
愧无灌溪辩，敢对末山机。
未肯题红叶，终期老翠微。
余今倦行役，投杖梦烟扉。
赠尼昩上人
作者：释德洪
朝代：宋

不著包头绢，能披坏墨衣。愧无灌溪辩，敢对末山机。未肯题红叶，终期老翠微。余今倦行役，投杖梦烟扉。
赠巽中
作者：释德洪
朝代：宋

道人少小来庐山，水光山色供盘餐。
坐令山水秀杰气，缭绕胸中成块抟。
我初未识已嗟骇，夸声万口锋刃攒。
故人坐上适相值，妙语生我世间欢。
新诗脱口划如霓，奋毫狂赴龙蛇钻。
翩翩奕奕出意外，慓然茅屋翻狂澜。
切疑汤休蹲舌底，又疑醉素戏笔端。
作诗问君觅奇字，留待老年偎日看。
赠巽中
作者：释德洪
朝代：宋

道人少小来庐山，水光山色供盘餐。坐令山水秀杰气，缭绕胸中成块抟。我初未识已嗟骇，誇声万口锋刃攒。故人坐上适相值，妙语生我世间欢。新诗脱口划如霓，奋毫狂赴龙蛇钻。翩翩奕奕出意外，剽然茅屋翻狂澜。切疑汤休蹲舌底，又疑醉素戏笔端。作诗问君觅奇字，留待老年偎日看。
赠成上人之云居
作者：释德洪
朝代：宋
体裁：五言律诗

天上欧峰寺，人间无事僧。偶从白沙岸，步入碧螺层。服匿连空钵，敷罗挂瘦藤。遥知云起处，一室掩香灯。
赠承天邃岑
作者：释德洪
朝代：宋

长沙大虫今尚在，眼吻开合珠光彩。妙年凭陵舌翻海，衲僧呼作丛林客。迩来头有把茅盖，栽田博饭自扶耒。禅道从他别人会，且复闲眠搔痒背。
赠承天邃岑
作者：释德洪
朝代：宋

长沙大虫今尚在，眼吻开合珠光彩。
妙年凭陵舌翻海，衲僧呼作丛林客。
迩来头有把茅盖，栽田博饭自扶耒。
禅道从他别人会，且復闲眠搔痒背。
赠朱世英
作者：释德洪
朝代：宋
体裁：四言诗

老妻营炊，稚子汲水。庞公扫除，丹霞适至。弃帚迎朋，一笑相视。不必灵照，多说道理。
赠李敬修
作者：释德洪
朝代：宋

荷山锦水灵秀钟，半千嘉运生英雄。
李郎年少韵洒落，天容道骨轩仙风。
下帷默与贤圣对，鈎深索隐皆旁通。
肝肠盘屈疉丽锦，心胸洞彻光玲珑。
文章气燄长万丈，那应笔梦生春虹。
桂枝未折白月窟，麻衣尚走红尘中。
岩僧素有孝基眼，观人虽众无如公。
昂霄耸壑跬可待，行行不用啼途穷。
赠李敬修
作者：释德洪
朝代：宋

荷山锦水灵秀钟，半千嘉运生英雄。李郎年少韵洒落，天容道骨轩仙风。下帷默与贤圣对，钩深索隐皆旁通。肝肠盘屈叠丽锦，心胸洞彻光玲珑。文章气燄长万丈，那应笔梦生春虹。桂枝未折白月窟，麻衣尚走红尘中。岩僧素有孝基眼，观人虽众无如公。昂霄耸壑跬可待，行行不用啼途穷。
赠李秀才
作者：释德洪
朝代：宋

门掩青山相并居，爱君家法不萧疏。
锦囊举子能佳句，瑞鸟隐公多谏书。
学士八塼声价在，谪仙千首笑谈余。
清朝第一他年事，且看归来着翠裾。
赠李秀才
作者：释德洪
朝代：宋

门掩青山相并居，爱君家法不萧疏。锦囊举子能佳句，瑞鸟隐公多谏书。学士八塼声价在，谪仙千首笑谈馀。清朝第一他年事，且看归来著翠裾。
赠欧阳生善相
作者：释德洪
朝代：宋

薛公衣尚敝，饥肠转鸣雷。
天子征辽东，细君笑靥开。
吾夫虽奇蹇，要是高世材。
发必藉时耳，今岂其时哉。
往见张将军，喜曰真吾侪。
三矢定天山，英声驰九垓。
房杜未肉食，席门蒙积埃。
但余王氏子，文字相追陪。
贤哉太夫人，智鑑照襟怀。
尝自抚其子，国鼎真盐梅。
但未识其友，试与俱而来。
窥窗见之喜，亟使罗尊罍。
果见贞观间，相逐登三台。
予尝阅旧史，至此尝徘徊。
数子初未贵，踽踽蒿与莱。
而彼一女子，底藴遭窥猜。
何知娄师德，硕大非栽培。
譬之万顷波，但见瑠璃堆。
倔强如梁公，包抚等婴孩。
掩卷发长想，鄙吝为崩颓。
吾今着田衣，百念如冷灰。
功名一破甑，掉臂首不回。
颇怪欧阳生，谀语坐差排。
人生如逆旅，岁月苦逼催。
悬知贤与愚，终作土一抔。
美恶何足道，君亦真恢谐。
愚贤君勿取，吾肯罪形骸。
不肖君谓贤，是适为吾咍。
重轻宁在子，意子定痴獃。
所喜亦清散，时时过茅斋。
明日念当行，引纸研松煤。
诗成极醇酽，蒲萄初泼醅。
赠欧阳生善相
作者：释德洪
朝代：宋

薛公衣尚敝，饥肠转鸣雷。天子征辽东，细君笑靥开。吾夫虽奇蹇，要是高世材。发必藉时耳，今岂其时哉。往见张将军，喜曰真吾侪。三矢定天山，英声驰九垓。房杜未肉食，席门蒙积埃。但馀王氏子，文字相追陪。贤哉太夫人，智鉴照襟怀。尝自抚其子，国鼎真盐梅。但未识其友，试与俱而来。窥窗见之喜，亟使罗尊罍。果见贞观间，相逐登三台。予尝阅旧史，至此尝徘徊。数子初未贵，踽踽蒿与莱。而彼一女子，底蕴遭窥猜。何知娄师德，硕大非栽培。譬之万顷波，但见琉璃堆。倔强如梁公，包抚等婴孩。掩卷发长想，鄙吝为崩颓。吾今著田衣，百念如冷灰。功名一破甑，掉臂首不回。颇怪欧阳生，谀语坐差排。人生如逆旅，岁月苦逼催。悬知贤与愚，终作土一抔。美恶何足道，君亦真恢谐。愚贤君勿取，吾肯罪形骸。不肖君谓贤，是适为吾咍。重轻宁在子，意子定痴呆。所喜亦清散，时时过茅斋。明日念当行，引纸研松煤。诗成极醇酽，蒲萄初泼醅。
赠汪十四
作者：释德洪
朝代：宋

石麒麟儿天上物，英姿秀彻气超忽。我非宝公亦识君，嘉期半千知一出。五色豪端欲飞动，万卷胸中正撑突。会当谈笑取卿相，先看唾手斫月窟。词锋堂堂无笔阵，人笑我顽取缨绂。昨日赓酬一百篇，绕纸风雷出仓卒。我诗拙恶未全贫，君语定知穷到骨。朝来爽气西山高，倚杖风流如拄笏。祇恐与君汗漫游，共跨长鲸过溟渤。
赠汪十四
作者：释德洪
朝代：宋

石麒麟儿天上物，英姿秀彻气超忽。
我非宝公亦识君，嘉期半千知一出。
五色豪端欲飞动，万卷胸中正撑突。
会当谈笑取卿相，先看唾手斫月窟。
词锋堂堂无笔阵，人笑我顽取缨绂。
昨日赓酬一百篇，遶纸风雷出仓卒。
我诗拙恶未全贫，君语定知穷到骨。
朝来爽气西山高，倚杖风流如拄笏。
祇恐与君汗漫游，共跨长鲸过溟渤。
赠沩山湘书记二首
作者：释德洪
朝代：宋

山学春愁眉黛，水如含笑花香。睡起凭高凝睇，浅红数笔残阳。住山心已老大，看云情转虚闲。东华软红纵好，无因飞到窗间。
赠沩山湘书记二首·其一
作者：释德洪
朝代：宋
体裁：六言诗

山学春愁眉黛，水如含笑花香。睡起凭高凝睇，浅红数笔残阳。
赠沩山湘书记二首·其二
作者：释德洪
朝代：宋

住山心已老大，看云情转虚闲。
东华软红縦好，无因飞到窗间。
赠沩山湘书记二首·其二
作者：释德洪
朝代：宋

住山心已老大，看云情转虚闲。东华软红纵好，无因飞到窗间。
赠涌上人乃仁老子也
作者：释德洪
朝代：宋

照人风骨玉颀然，来慰衰途亦自贤。
肝胆秋光磨洞彻，齿牙岳色嚼芳鲜。
应传画裏风烟句，更学诗中文字禅。
已作一灯长到晓，定然百衲不知年。
赠涌上人乃仁老子也
作者：释德洪
朝代：宋

照人风骨玉颀然，来慰衰途亦自贤。肝胆秋光磨洞彻，齿牙岳色嚼芳鲜。应传画里风烟句，更学诗中文字禅。已作一灯长到晓，定然百衲不知年。
赠王司法
作者：释德洪
朝代：宋

轻帆已有渡江期，高会清游惜此时。
水阁扬烟晴试茗，雪窗剪烛夜论诗。
衝寒远鴈来横浦，弄色新梅半糁枝。
林下自知无一事，亦应风月动关思。
赠王司法
作者：释德洪
朝代：宋

轻帆已有渡江期，高会清游惜此时。水阁飏烟晴试茗，雪窗剪烛夜论诗。冲寒远雁来横浦，弄色新梅半糁枝。林下自知无一事，亦应风月动关思。
赠王圣侔教授
作者：释德洪
朝代：宋

汝江软碧摇寒空，环江玉色罗五峰。
神奇融结孕千载，于是代出文章公。
荆公道德辈孔孟，致君勋业伊周同。
君侯才气真不减，行看接武隆休功。
妙龄人夸好风节，气压颍汝何其雄。
曾经大笔战文阵，豪俊莫敢撄其锋。
老师硕儒玉堂上，争看洒笔回春工。
果然一日盖天下，声名熠耀驰华戎。
都城立石传万口，士林矜气横长虹。
岩僧废弃谁比数，亦復诵咏懽填胸。
迹微自恨不及识，向风每觉劳双瞳。
天公恤此慕善者，因遣识面山水中。
坐令平昔心变灭，譬如尘净余清铜。
自夸问道陜西老，道人况亦参禅宗。
与君于法实昆弟，姑留十日游从容。
拙诗别君无崄句，何从赏我双颊红。
他年揖让对明主，回顾此会成虚空。
蹄轮冠盖塞门巷，容我剧笑应无从。
赠王圣侔教授
作者：释德洪
朝代：宋

汝江软碧摇寒空，环江玉色罗五峰。神奇融结孕千载，于是代出文章公。荆公道德辈孔孟，致君勋业伊周同。君侯才气真不减，行看接武隆休功。妙龄人誇好风节，气压颍汝何其雄。曾经大笔战文阵，豪俊莫敢撄其锋。老师硕儒玉堂上，争看洒笔回春工。果然一日盖天下，声名熠耀驰华戎。都城立石传万口，士林矜气横长虹。岩僧废弃谁比数，亦复诵咏欢填胸。迹微自恨不及识，向风每觉劳双瞳。天公恤此慕善者，因遣识面山水中。坐令平昔心变灭，譬如尘净馀清铜。自誇问道陜西老，道人况亦参禅宗。与君于法实昆弟，姑留十日游从容。拙诗别君无崄句，何从赏我双颊红。他年揖让对明主，回顾此会成虚空。蹄轮冠盖塞门巷，容我剧笑应无从。
赠王性之
作者：释德洪
朝代：宋

性之自是英特人，唯恐富贵来逼身。我非宝公亦识子，地上复见天麒麟。眉间爽气照秋色，山水顿觉生精神。胸中撑拄万卷读，对客倾泻如崩云。不恨子未识和仲，但恨和仲未识君。道山归计傥可缓，且复白帢拖红尘。他年携我渡弱水，侥倖一看瀛州春。诗成笑答千岩响，东崦峰头涌玉轮。
赠王性之
作者：释德洪
朝代：宋

性之自是英特人，唯恐富贵来逼身。
我非宝公亦识子，地上復见天麒麟。
眉间爽气照秋色，山水顿觉生精神。
胸中撑拄万卷读，对客倾泻如崩云。
不恨子未识和仲，但恨和仲未识君。
道山归计傥可缓，且復白帢拖红尘。
他年携我渡弱水，侥倖一看瀛州春。
诗成笑答千岩响，东崦峰头涌玉轮。
赠王敦素兼简正平
作者：释德洪
朝代：宋

空山无人舟壑移，坐看香烧行篆畦。兄弟华轩肯过我，堕甑与帚生光辉。著屐登山亦不恶，携被假宿良幽期。灯前绿发映玉颊，风流未数崔宗之。夜谈词辩出神骏，顿尘赤兔真权奇。我欲置君帅河朔，军前千骑红妆随。望云题诗付横槊，玉带锦袍英特姿。又欲置君玉堂卧，雾窗棐几春昼迟。醉中草制敏风雨，诸公堵立相嗟咨。微吟拥鼻笑不语，恐未免尔无多辞。为君张灯扫东壁，他日重来读此诗。
赠王敦素兼简正平
作者：释德洪
朝代：宋

空山无人舟壑移，坐看香烧行篆畦。
兄弟华轩肯过我，堕甑与箒生光辉。
着屐登山亦不恶，携被假宿良幽期。
灯前绿髪映玉颊，风流未数崔宗之。
夜谈词辩出神骏，顿尘赤兔真权奇。
我欲置君帅河朔，军前千骑红粧随。
望云题诗付横槊，玉带锦袍英特姿。
又欲置君玉堂卧，雾窗棐几春昼迟。
醉中草制敏风雨，诸公堵立相嗟咨。
微吟拥鼻笑不语，恐未免尔无多辞。
为君张灯扫东壁，他日重来读此诗。
赠珠侍者二首
作者：释德洪
朝代：宋

我是布毛侍者，解藏陷虎锋机。勘破诸方归去，一藤深锁烟霏。一等心华自照，不烦春色须开。安用翻澜千偈，却输枯木寒灰。
赠珠侍者二首·其一
作者：释德洪
朝代：宋
体裁：六言诗

我是布毛侍者，解藏陷虎锋机。勘破诸方归去，一藤深锁烟霏。
赠珠侍者二首·其二
作者：释德洪
朝代：宋
体裁：六言诗

一等心华自照，不烦春色须开。安用翻澜千偈，却输枯木寒灰。
赠珠维那
作者：释德洪
朝代：宋

湘云遮世路，闲客此闲行。弥日不忍去，眷此山水清。暖窗欲春色，茗椀雪花轻。道人旧不识，一见意已倾。人主无根蒂，聚散如流萍。聊炷返魂梅，将以熏道情。此诗亦偶尔，夫用四座惊。
赠珠维那
作者：释德洪
朝代：宋
体裁：古风

湘云遮世路，闲客此闲行。弥日不忍去，眷此山水清。暖窗欲春色，茗碗雪花轻。道人旧不识，一见意已倾。人主无根蒂，聚散如流萍。聊炷返魂梅，将以熏道情。此诗亦偶尔，夫用四座惊。
赠癞可
作者：释德洪
朝代：宋

可师有奇骨，吐语愕众口。秀如出盆丝，媚若春月柳。旧咏雪梅词，便觉落渠后。抱痾亦同粲，视身一尘垢。卧看东溪云，悬瀑激窗牖。庐山久无僧，殿阁空华构。谁知千岩胜，竟入此郎手。我痴世不要，冷落如弊帚。但意君可夺，独能容我不。
赠癞可
作者：释德洪
朝代：宋

可师有奇骨，吐语愕众口。
秀如出盆丝，媚若春月柳。
旧咏雪梅词，便觉落渠后。
抱痾亦同粲，视身一尘垢。
卧看东溪云，悬瀑激窗牖。
庐山久无僧，殿阁空华构。
谁知千岩胜，竟入此郎手。
我痴世不要，冷落如弊箒。
但意君可夺，独能容我不。
赠石头志庵主
作者：释德洪
朝代：宋

陜西道人最声价，自与老南相逼亚。
常恐清尘补缀难，那知乃有如君者。
争传绝似余杭标，十年梦想空飘飖。
迩来衡岳祝融下，一见便令人意消。
道骨清闲神秀彻，湛湛光风磨霁月。
高谈未了山日斜，篆烟已灭灰如雪。
平生安得情相似，可怜投分今如此。
且作山中盛事传，我忘朴陋君忘年。
赠石头志庵主
作者：释德洪
朝代：宋

陜西道人最声价，自与老南相逼亚。常恐清尘补缀难，那知乃有如君者。争传绝似馀杭标，十年梦想空飘飖。迩来衡岳祝融下，一见便令人意消。道骨清闲神秀彻，湛湛光风磨霁月。高谈未了山日斜，篆烟已灭灰如雪。平生安得情相似，可怜投分今如此。且作山中盛事传，我忘朴陋君忘年。
赠罗道人
作者：释德洪
朝代：宋

蜕尘标韵矫翔鸾，鬓发楼飕风露寒。脱舄骨飞何日见，解衣沐浴万人看。肯来从我翛然住，皆说他人屈致难。戏作猫声行聚落，自忘身是晋郎官。
赠罗道人
作者：释德洪
朝代：宋

蜕尘标韵矫翔鸾，鬓髪楼飕风露寒。
脱舄骨飞何日见，解衣沐浴万人看。
肯来从我翛然住，皆说他人屈致难。
戏作猫声行聚落，自忘身是晋郎官。
赠胡子显八首
作者：释德洪
朝代：宋

小县风光秀句传，太平无象宰君贤。虽非社日长闻鼓，不是炊时亦有烟。作官要自有家法，童稚熏蒸饱见闻。堆案文书谈笑了，先将勤政报君恩。去年苛政如狼虎，盗贼纵横民散居。那料春来见天日，抱孙门巷买犁锄。社饮扶携春日和，柘冈麦垄竟相过。不因旧岁追胥苦，安得春来喜气多。无数花红霞委地，几重云碧幕摊空。遥知客退西园里，尽落登临语笑中。庭讼凋残道气增，早衙清磬夜香灯。吏人莫作官人看，我是南州有发僧。弄晴雨过秧针出，花信风来麦浪寒。想见丰登民讼少，长官行摺道书看。烟鬟散乱犹梳月，谷口含胡欲吐云。山寺闭门春睡足，可怜凭槛不同君。
赠胡子显八首·其一
作者：释德洪
朝代：宋
体裁：七言绝句

小县风光秀句传，太平无象宰君贤。虽非社日长闻鼓，不是炊时亦有烟。
赠胡子显八首·其七
作者：释德洪
朝代：宋
体裁：七言绝句

弄晴雨过秧针出，花信风来麦浪寒。想见丰登民讼少，长官行摺道书看。
赠胡子显八首·其三
作者：释德洪
朝代：宋

去年苛政如狼虎，盗贼縦横民散居。
那料春来见天日，抱孙门巷买犁鉏。
赠胡子显八首·其三
作者：释德洪
朝代：宋

去年苛政如狼虎，盗贼纵横民散居。那料春来见天日，抱孙门巷买犁锄。
赠胡子显八首·其二
作者：释德洪
朝代：宋
体裁：七言绝句

作官要自有家法，童稚熏蒸饱见闻。堆案文书谈笑了，先将勤政报君恩。
赠胡子显八首·其五
作者：释德洪
朝代：宋

无数花红霞委地，几重云碧幕摊空。
遥知客退西园裏，尽落登临语笑中。
赠胡子显八首·其五
作者：释德洪
朝代：宋

无数花红霞委地，几重云碧幕摊空。遥知客退西园里，尽落登临语笑中。
赠胡子显八首·其八
作者：释德洪
朝代：宋
体裁：七言绝句

烟鬟散乱犹梳月，谷口含胡欲吐云。山寺闭门春睡足，可怜凭槛不同君。
赠胡子显八首·其六
作者：释德洪
朝代：宋

庭讼凋残道气增，早衙清磬夜香灯。吏人莫作官人看，我是南州有发僧。
赠胡子显八首·其六
作者：释德洪
朝代：宋

庭讼凋残道气增，早衙清磬夜香灯。
吏人莫作官人看，我是南州有髪僧。
赠胡子显八首·其四
作者：释德洪
朝代：宋
体裁：七言绝句

社饮扶携春日和，柘冈麦垄竟相过。不因旧岁追胥苦，安得春来喜气多。
赠范伯履承奉二子
作者：释德洪
朝代：宋

大范风月湖，小范烟雨柳。
清明与秀彻，风度随付受。
醉阑看落笔，已觉风助肘。
声名定追寻，公卿在怀袖。
江湖方纵浪，第未一唾手。
乃公干国器，谠论在人口。
谪居长闭门，药方曾校否。
着书亦细事，用舍付杯酒。
君看雨园鸠，雨晴定呼旧。
赠范伯履承奉二子
作者：释德洪
朝代：宋

大范风月湖，小范烟雨柳。清明与秀彻，风度随付受。醉阑看落笔，已觉风助肘。声名定追寻，公卿在怀袖。江湖方纵浪，第未一唾手。乃公干国器，谠论在人口。谪居长闭门，药方曾校否。著书亦细事，用舍付杯酒。君看雨园鸠，雨晴定呼旧。
赠蔡儒効
作者：释德洪
朝代：宋

我家与君邻屋居，君昔未生先长我。
君髪齐眉我总角，竹居读书供日课。
君诵盘庚如注瓶，我读孝经如转磨。
长老奇君王佐才，拭目颙颙观长大。
十三环坐同赋诗，出语已能惊怯懦。
风雷遶纸成千篇，弃遗不惜如零唾。
神思义表文融明，清绝如珠不受涴。
江左相传纸价增，东坡一读不復和。
怀高识远不可屈，功成回首破甑堕。
家贫口众难自安，出图斗粟充饥饿。
闹闻笔阵扫万人，上国英雄胆先破。
殿前作赋声摩空，盛名四海争掀播。
华裾如葱马如龙，九衢突若流星过。
我经忧患早衰微，生怕虚名招实祸。
方衣童首住江村，饱饭爱寻閒处卧。
睡余信手摸书看，会意起来行復坐。
林泉成趣亦题诗，年来藁帙成堆垛。
仙郎开卷面发光，夸我雄词惊李贺。
相期他日同此游，先买邻庵山数朵。
青松白石闻此言，共作庐山二十箇。
赠蔡儒效
作者：释德洪
朝代：宋

我家与君邻屋居，君昔未生先长我。君发齐眉我总角，竹居读书供日课。君诵盘庚如注瓶，我读孝经如转磨。长老奇君王佐才，拭目颙颙观长大。十三环坐同赋诗，出语已能惊怯懦。风雷绕纸成千篇，弃遗不惜如零唾。神思义表文融明，清绝如珠不受涴。江左相传纸价增，东坡一读不复和。怀高识远不可屈，功成回首破甑堕。家贫口众难自安，出图斗粟充饥饿。闹闻笔阵扫万人，上国英雄胆先破。殿前作赋声摩空，盛名四海争掀播。华裾如葱马如龙，九衢突若流星过。我经忧患早衰微，生怕虚名招实祸。方衣童首住江村，饱饭爱寻閒处卧。睡馀信手摸书看，会意起来行复坐。林泉成趣亦题诗，年来藁帙成堆垛。仙郎开卷面发光，誇我雄词惊李贺。相期他日同此游，先买邻庵山数朵。青松白石闻此言，共作庐山二十个。
赠觉成上人
作者：释德洪
朝代：宋

云泉措置万事外，须发凋零伸欠中。想见龙城山下路，一川秋色稻花风。
赠觉成上人
作者：释德洪
朝代：宋

云泉措置万事外，鬚髪凋零伸欠中。
想见龙城山下路，一川秋色稻花风。
赠许彦周宣教游岳彦周参机道者
作者：释德洪
朝代：宋

一幅纱巾九节筇，翛然生计似庞公。
孤云野鹤登空去，万壑千岩堕笑中。
岣嵝晴披应独往，懒瓉醉卧与谁同。
遥知勘破痴禅老，想见临机面发红。
赠许彦周宣教游岳彦周参机道者
作者：释德洪
朝代：宋

一幅纱巾九节筇，翛然生计似庞公。孤云野鹤登空去，万壑千岩堕笑中。岣嵝晴披应独往，懒瓒醉卧与谁同。遥知勘破痴禅老，想见临机面发红。
赠许秀才
作者：释德洪
朝代：宋

虬髭铁面鹤精神，水鉴心胸不受尘。吹耳松风靠藜杖，敞衣山月岸纶巾。虎头猿臂成何事，道骨方瞳亦可人。他日西湖如过我，饮君一味武林春。
赠许秀才
作者：释德洪
朝代：宋

虬髭铁面鹤精神，水鑑心胸不受尘。
吹耳松风靠藜杖，敞衣山月岸纶巾。
虎头猿臂成何事，道骨方瞳亦可人。
他日西湖如过我，饮君一味武林春。
赠许邦基
作者：释德洪
朝代：宋

邦基今年方十九，美如濯濯春月柳。龙章凤姿绝世无，金马玉堂如故有。酒阑爱捉玉麈尾，玉色正同批诰手。高烧银烛拥新妆，看君落笔龙蛇走。欲驱清景入秀句，万象奔趋不敢后。人疑锦绣缠肺肠，不然笔端应有口。谪仙风流今复见，况亦彷佛外尘垢。但恐功名缠缚人，未放青山挂窗牖。
赠许邦基
作者：释德洪
朝代：宋

邦基今年方十九，美如濯濯春月柳。
龙章凤姿绝世无，金马玉堂如故有。
酒阑爱捉玉麈尾，玉色正同批诰手。
高烧银烛拥新粧，看君落笔龙蛇走。
欲驱清景入秀句，万象奔趋不敢后。
人疑锦绣纒肺肠，不然笔端应有口。
谪仙风流今復见，况亦彷佛外尘垢。
但恐功名纒缚人，未放青山挂窗牖。
赠诚上人四首
作者：释德洪
朝代：宋

煴火扶持清境，篝灯点破黄昏。冻耳欣闻软语，冷斋忽变春温。冲雪来寻觉范，思时山说灵源。此夕蒋陵二老，画出韦郎五言。觅句初闻试手，吐词果复惊人。夜觉千岩昼永，晓看万瓦生春。对书只图遮眼，题诗何必须编。且看无情说法，群山雪尽苍然。
赠诚上人四首·其一
作者：释德洪
朝代：宋
体裁：六言诗

煴火扶持清境，篝灯点破黄昏。冻耳欣闻软语，冷斋忽变春温。
赠诚上人四首·其三
作者：释德洪
朝代：宋

觅句初闻试手，吐词果复惊人。夜觉千岩昼永，晓看万瓦生春。
赠诚上人四首·其三
作者：释德洪
朝代：宋

觅句初闻试手，吐词果復惊人。
夜觉千岩昼永，晓看万瓦生春。
赠诚上人四首·其二
作者：释德洪
朝代：宋

冲雪来寻觉范，思时山说灵源。此夕蒋陵二老，画出韦郎五言。
赠诚上人四首·其二
作者：释德洪
朝代：宋

衝雪来寻觉范，思时山说灵源。
此夕蒋陵二老，画出韦郎五言。
赠诚上人四首·其四
作者：释德洪
朝代：宋

对书只图遮眼，题诗何必须编。
且看无情说法，羣山雪尽苍然。
赠诚上人四首·其四
作者：释德洪
朝代：宋

对书只图遮眼，题诗何必须编。且看无情说法，群山雪尽苍然。
赠诵法华僧
作者：释德洪
朝代：宋
体裁：七言绝句

生存异梦传书镇，骨冷青莲出瓦棺。试看法华精进力，两翁先已为开端。
赠道法师
作者：释德洪
朝代：宋

道公胆大过身躯，敢逆龙鳞上谏书。
独欲袒肩担佛法，故甘引颈受诛鉏。
三年窜逐心无愧，万里归来貌不枯。
他日教门纲纪者，近闻靴笏趁朝趋。
赠道法师
作者：释德洪
朝代：宋

道公胆大过身躯，敢逆龙鳞上谏书。独欲袒肩担佛法，故甘引颈受诛锄。三年窜逐心无愧，万里归来貌不枯。他日教门纲纪者，近闻靴笏趁朝趋。
赠道禅者
作者：释德洪
朝代：宋

大河卷浪雪翻风，桥压千艘卧彩虹。
岱岳烟云连绝域，北门楼阁碍层空。
浪游荆椘重湖外，更在沩源迭嶂中。
水餠槐芽动乡思，近来归梦与谁同。
赠道禅者
作者：释德洪
朝代：宋

大河卷浪雪翻风，桥压千艘卧彩虹。岱岳烟云连绝域，北门楼阁碍层空。浪游荆楚重湖外，更在沩源叠嶂中。水饼槐芽动乡思，近来归梦与谁同。
赠邹处士
作者：释德洪
朝代：宋

长沙人物秀而雅，争如绝致名天下。
率更之书更古今，钟王笔蹟遭凌跨。
藏真草圣梦英篆，齐己诗篇洞青画。
易生宝觉未暇数，尔来邹敦最声价。
巨公要人邈已徧，戏画寂音老尊者。
绳床坏衲气深稳，霜须瘴面情闲暇。
平生刚褊语忤世，定知见此遭讥骂。
凉都贵人如玉丛，富贵熏天光照夜。
凌烟风姿剑拄颐，妙手当烦为图写。
赠邹处士
作者：释德洪
朝代：宋

长沙人物秀而雅，争如绝致名天下。率更之书更古今，钟王笔迹遭凌跨。藏真草圣梦英篆，齐己诗篇洞青画。易生宝觉未暇数，尔来邹敦最声价。巨公要人邈已遍，戏画寂音老尊者。绳床坏衲气深稳，霜须瘴面情闲暇。平生刚褊语忤世，定知见此遭讥骂。凉都贵人如玉丛，富贵熏天光照夜。凌烟风姿剑拄颐，妙手当烦为图写。
赠邹颜徒
作者：释德洪
朝代：宋
体裁：五言律诗

肉眼倒皮相，高才多陆沉。火知三日玉，贫试一生心。世路多追逐，云山独见寻。圣贤酌古力，劝子手勤斟。
赠鉴上人
作者：释德洪
朝代：宋

毗尼藏出清净宝，精进林生功德香。但得身心常寂静，自然毛孔发灵光。苍苔不厌芒鞋弊，空翠偏宜坏衲荒。好在虎溪长不出，阿持何意尚游方。
赠鉴上人
作者：释德洪
朝代：宋

毗尼藏出清净宝，精进林生功德香。
但得身心常寂静，自然毛孔发灵光。
苍苔不厌芒鞵弊，空翠偏宜坏衲荒。
好在虎溪长不出，阿持何意尚游方。
赠钦上人
作者：释德洪
朝代：宋
体裁：七言绝句

嫩日柔风春恰晓，花光醉人浓可皛。到山不必问老师，春色为侬都说了。
赠阎资钦
作者：释德洪
朝代：宋
体裁：古风

名都大藩地，英俊蔚如林。乌靴青衫中，时见阎资钦。风度若英特，杳然自清深。借无轩冕意，功名亦相寻。合是廊庙具，下僚那敢沉。邮亭款夜语，霜清特携衾。篝灯伴清对，商略杂古今。譬如武库开，错粲森球琳。诗工出奇丽，写物意在琴。绝如欧阳公，但欠雪满簪。句法本严甚，颇遭韩柳侵。愿为匿盆麝，耻作跃炉金。世无子期耳，广陵谁赏音。何当学梅福，九江归云岑。
赠陈静之
作者：释德洪
朝代：宋

仙郎如惊鸾，风格殊秀整。
文章体自然，五色丽云锦。
纷纷少年场，英气横笔陈。
家声盛汉魏，未暇数唐晋。
元龙特豪伟，太邱苦刚正。
相逢黄卷中，崔嵬山岳峻。
君当世其家，已见逸羣骏。
笑谈不自觉，满坐湖海韵。
富贵率致身，华裾宜绿鬓。
功名偶然耳，何必以身徇。
未近翠云裘，先看班玉笋。
赠陈静之
作者：释德洪
朝代：宋

仙郎如惊鸾，风格殊秀整。文章体自然，五色丽云锦。纷纷少年场，英气横笔陈。家声盛汉魏，未暇数唐晋。元龙特豪伟，太邱苦刚正。相逢黄卷中，崔嵬山岳峻。君当世其家，已见逸群骏。笑谈不自觉，满坐湖海韵。富贵率致身，华裾宜绿鬓。功名偶然耳，何必以身徇。未近翠云裘，先看班玉笋。
赠静上人
作者：释德洪
朝代：宋

雪摧枯虑默如瘖，秋压寒松老不禁。一室闭门稀识面，半窗斜照自拴针。重城此日留诗别，叠巘何年结伴寻。衰退宁堪久尘土，相看满眼是归心。
赠静上人
作者：释德洪
朝代：宋

雪摧枯虑默如瘖，秋压寒松老不禁。
一室闭门稀识面，半窗斜照自拴针。
重城此日留诗别，迭巘何年结伴寻。
衰退宁堪久尘土，相看满眼是归心。
赠麻城接待僧胜上人
作者：释德洪
朝代：宋

绿发凋零白业增，住庵随分有规绳。为分一邑人家饭，普供十方云水僧。扫径客来圆笑靥，开轩云破露寒层。君看击桶金牛手，坐续山头柏子灯。
赠麻城接待僧胜上人
作者：释德洪
朝代：宋

绿髪凋零白业增，住庵随分有规绳。
为分一邑人家饭，普供十方云水僧。
扫径客来圆笑靥，开轩云破露寒层。
君看击桶金牛手，坐续山头柏子灯。
赠黄得运神童
作者：释德洪
朝代：宋

君初发齐眉，玉颊照秋光。诵诗巨万纸，一目俱五行。不信同舍儿，所阅随废忘。姓名入清禁，诏落铜山阳。十三见天子，奏对允且详。翻澜诵五经，如水传觥觞。环观共嗟异，朱紫如堵墙。华裾小旋制，初挂烦宫妆。归来汝水濆，夹道万夫望。指目无双裔，吟嗄有此郎。异态悬睿想，行看登庙堂。那知事龃龉，放浪鱼稻乡。顾我与君别，忽忽移十霜。更逢石门下，美髯如许长。抵掌话夙昔，夜语响山房。古人当大谬，噪索失其常。夫子独何得，坦率追羲皇。乃为任重器，愈抑道愈昌。作诗以寿君，他日未易量。功成径归来，复此山水傍。幅巾青杖竹，卒岁以徜徉。
赠黄得运神童
作者：释德洪
朝代：宋

君初髪齐眉，玉颊照秋光。
诵诗巨万纸，一目俱五行。
不信同舍儿，所阅随废忘。
姓名入清禁，诏落铜山阳。
十三见天子，奏对允且详。
飜澜诵五经，如水传觥觞。
环观共嗟异，朱紫如堵墻。
华裾小旋制，初挂烦宫粧。
归来汝水濆，夹道万夫望。
指目无双裔，吟嗄有此郎。
异态悬睿想，行看登庙堂。
那知事龃龉，放浪鱼稻乡。
顾我与君别，忽忽移十霜。
更逢石门下，美髯如许长。
抵掌话夙昔，夜语响山房。
古人当大谬，噪索失其常。
夫子独何得，坦率追羲皇。
乃为任重器，愈抑道愈昌。
作诗以寿君，他日未易量。
功成径归来，復此山水傍。
幅巾青杖竹，卒岁以徜徉。
赤眼禅师画像赞
作者：释德洪
朝代：宋

森森禅林，公特秀出。轻世急道，不可跂及。遗风至今，秋霜烈日。我初瞻像，再拜稽首。一室严冷，如虎方吼。嗟余寡助，乃生公后。忍视大法，陵夷末运。奴婢小人，利欲迫窘。冀公一吒，脑破胆陨。呜呼公乎，再见无由。冗攘方炽，何时云休。愿起公死，从之以游。
赤眼禅师画像赞
作者：释德洪
朝代：宋

森森禅林，公特秀出。
轻世急道，不可跂及。
遗风至今，秋霜烈日。
我初瞻像，再拜稽首。
一室严冷，如虎方吼。
嗟余寡助，乃生公后。
忍视大法，陵夷末运。
奴婢小人，利欲迫窘。
冀公一咤，脑破胆陨。
呜呼公乎，再见无由。
冗攘方炽，何时云休。
愿起公死，从之以游。
赴太原狱别上蓝禅师
作者：释德洪
朝代：宋

平昔巾盂共空壁，只今楼观碍层霄。
道心针水妙应在，俗眼云泥谩觉遥。
道路为家身是寄，死生如梦意全消。
明年五顶东游徧，来听吴音发海潮。
赴太原狱别上蓝禅师
作者：释德洪
朝代：宋

平昔巾盂共空壁，只今楼观碍层霄。道心针水妙应在，俗眼云泥谩觉遥。道路为家身是寄，死生如梦意全消。明年五顶东游遍，来听吴音发海潮。
超然在东华作此招之
作者：释德洪
朝代：宋
体裁：七言绝句

芒鞋踏破成何事，坐榻尘埋只汗颜。斋钵生涯唯涧饮，结茅终待老钟山。
超然携泉侍者来建康狱慰余甚喜作此
作者：释德洪
朝代：宋

堂堂福德相，凛凛龙泉威。
天神护戒足，山鸟曾巢衣。
弥天并舆载，清凉七帝师。
其徒今日荣，渠心终笑之。
一钵游人间，不言行四时。
胡为肯至此，惊定心愈疑。
乃知明月净，曾不憎污池。
异哉月旁星，随逐相因依。
羣囚手加额，雀息瞻梵仪。
吾亦失沉痾，一笑欢解颐。
超然携泉侍者来建康狱慰余甚喜作此
作者：释德洪
朝代：宋

堂堂福德相，凛凛龙泉威。天神护戒足，山鸟曾巢衣。弥天并舆载，清凉七帝师。其徒今日荣，渠心终笑之。一钵游人间，不言行四时。胡为肯至此，惊定心愈疑。乃知明月净，曾不憎污池。异哉月旁星，随逐相因依。群囚手加额，雀息瞻梵仪。吾亦失沉痾，一笑欢解颐。
超然自见轩
作者：释德洪
朝代：宋
体裁：七言律诗

丛林争致致不得，茧足径来寻俨师。幽境自能情外见，高怀独出世间痴。清晨倚槛临黄卷，五月乱山闻子规。夙习尚嗟消未尽，壁间时录和陶诗。
超禅师示众云见闻觉知只可一度
作者：释德洪
朝代：宋

见闻觉知只一度，如刀斫水终不破。
细寻痕迹了无有，谓无破处则不可。
譬如密室风寂然，谓风无有俱是过。
以扇为风则动揺，风本不动汝会么。
超禅师示众云见闻觉知只可一度
作者：释德洪
朝代：宋

见闻觉知只一度，如刀斫水终不破。细寻痕迹了无有，谓无破处则不可。譬如密室风寂然，谓风无有俱是过。以扇为风则动摇，风本不动汝会么。
过孜莫翁
作者：释德洪
朝代：宋
体裁：七言律诗

禹穴朝来散晚参，一程随便达云岩。南山任把浮云蔽，西岭犹将落日衔。幽径野花开旧菊，石床楸子下高杉。投宵夜永寒无寐，良忆真僧衣不蚕。
过宝应访达川不遇书其壁
作者：释德洪
朝代：宋
体裁：七言绝句

屋老僧残湘水滨，丛林气象傲比邻。莫嫌川客贫彻骨，满院青春不借人。
过小院僧窗有假山绝妙作庐山势书此
作者：释德洪
朝代：宋

庐阜归心久未降，梦魂时复渡湓江。忽惊古寺秋庭上，翠蹙烟峦对矮窗。
过小院僧窗有假山绝妙作庐山势书此
作者：释德洪
朝代：宋

庐阜归心久未降，梦魂时復渡湓江。
忽惊古寺秋庭上，翠蹙烟峦对矮窗。
过张家渡遇云庵生辰
作者：释德洪
朝代：宋
体裁：古风

十月十六谁宗旨，无声三昧重拈起。十方三世侧耳听，刹刹尘尘俱解义。双林树开荣枯枝，宝塔佛分生灭理。一丝不挂露堂堂，要识云庵今日是。
过永宁寺
作者：释德洪
朝代：宋
体裁：七言律诗

已背荒南过永宁，犯寒呵手捉枯藤。雪如镜底颔丝白，山学谁家眉黛青。射影风光知脱离，伐冰门巷觉添增。故人不用惊风帽，我是前身卧像僧。
过沩山陪空印禅师夜话
作者：释德洪
朝代：宋

浓翠湿衣三十里，渡溪知背几重云。忽惊宝构从空堕，便觉风光与世分。夜久天香凝错莫，庭闲花雨自缤纷。他生曾伴安禅地，此夕楼钟复共闻。
过沩山陪空印禅师夜话
作者：释德洪
朝代：宋

浓翠湿衣三十里，渡溪知背几重云。
忽惊宝构从空堕，便觉风光与世分。
夜久天香凝错莫，庭闲花雨自缤纷。
他生曾伴安禅地，此夕楼钟復共闻。
过淩水县
作者：释德洪
朝代：宋
体裁：五言律诗

野径如遗索，萦纡到县门。犁人趁牛日，蜑户聚鱼村。篱落春潮退，桑麻晓瘴昏。题诗惊万里，折意一消魂。
过湘江题慈云寺壁
作者：释德洪
朝代：宋
体裁：七言绝句

慈云寺在古城隈，月阁风轩照水开。独倚阑干秋雨后，青山相逐渡江来。
过芜湖晚望
作者：释德洪
朝代：宋

尽日舟中情思疲，晚来何处最幽奇。沙鸥数只妆江面，云带两条山画眉。
过芜湖晚望
作者：释德洪
朝代：宋

尽日舟中情思疲，晚来何处最幽奇。
沙鸥数隻妆江面，云带两条山画眉。
过长马市
作者：释德洪
朝代：宋
体裁：七言绝句

长马人家古道旁，秋来禾黍已登场。池塘水落菱蒲冷，篱落霜晴橘柚黄。
过陵水县补东坡遗
作者：释德洪
朝代：宋
体裁：七言律诗

白沙翠竹并江流，小县炊烟晚雨收。苍藓色侵盘马地，稻花香入放衙楼。过厅客聚观灯网，趁市人归旋唤舟。意适忽忘身是客，语音无伴始生愁。
迎爽楼
作者：释德洪
朝代：宋
体裁：七言律诗

危楼华构倚青冥，卷尽晴岚独自登。去雁横斜纷点点，好峰青碧露层层。胜游与客同清赏，佳处题名在翠筠。凭槛不堪衰眼力，候船津渡见归僧。
运禅人求偈
作者：释德洪
朝代：宋
体裁：偈颂

石室如仄磬，春云如翠被。翛然无事僧，来此时枕臂。无求即无忧，有身还有累。永怀彭尊宿，一席曾遁世。天子不得臣，公卿不敢致。高风不可攀，百世犹兴起。运禅佳少年，杖锡成戾止。偶从城郭来，衣裓满空翠。觅归如子规，掉头须去耳。山林与聚落，蜜无中边味。子心有分别，动息若差异。录以赠其行，不语开笑齿。
还太首座诗卷
作者：释德洪
朝代：宋

料理诗情难复难，萦心结思倾毫端。夺回天地英秀气，坐令落纸生风寒。老猿夜月叫苍壁，孤鹤晓霜疏羽翰。精神清韵知几许，付与后来能者看。
还太首座诗卷
作者：释德洪
朝代：宋

料理诗情难復难，萦心结思倾毫端。
夺回天地英秀气，坐令落纸生风寒。
老猿夜月叫苍壁，孤鹤晓霜疏羽翰。
精神清韵知几许，付与后来能者看。
述古德遗事作渔父词八首 其一 万回
作者：释德洪
朝代：宋

玉带云袍童顶露，一生笑傲知何故，万里归来方旦暮。休疑虑，大千捏在毫端聚。不解犁田分亩步，却能对客鸣花鼓，忽共老安相耳语。还推去，莫来拦我毬门路。
述古德遗事作渔父词八首 其三 宝公
作者：释德洪
朝代：宋

来往独龙冈畔路，杖头落索闲家具，后事前观如目睹。非谶语，须知一念无今古。长笑老萧多病苦，笑中与药皆狼虎，蜡炬一枝非嘱付。聊戏汝，热来脱却娘生裤。
述古德遗事作渔父词八首 其二 丹霞
作者：释德洪
朝代：宋

不怕石头行路滑，归来那爱驹儿踏，言下百骸俱拨撒。无剩法，灵然昼夜光通达。古寺天寒还恶发，夜将木佛齐烧杀，炙背横眠真快活。憨抹挞，从教院主无须发。
述古德遗事作渔父词八首 其五 药山
作者：释德洪
朝代：宋

野鹤精神云格调，逼人气韵霜天晓。松下残经看未了，当斜照，苍烟风撼流泉绕。闺阁珍奇徒照耀，光无渗漏方灵妙，活计现成谁管绍。孤峰表，一声月下闻清啸。
述古德遗事作渔父词八首 其八 船子
作者：释德洪
朝代：宋

万叠空青春杳杳，一蓑烟雨吴江晓，醉眼忽醒惊白鸟。拍手笑，清波不犯鱼吞钓。津渡有僧求法要，一桡为汝除玄妙，已去回头知不峭。犹迷照，渔舟性懆都翻了。
述古德遗事作渔父词八首·万回
作者：释德洪
朝代：宋

玉带云袍童顶露，一生笑傲知何故，万里归来方旦暮。休疑虑，大千捏在毫端聚。不解犁田分亩步，却能对客鸣花鼓，忽共老安相耳语。还推去，莫来拦我毬门路。不怕石头行路滑，归来那爱驹儿踏，言下百骸俱拨撒。无剩法，灵然昼夜光通达。古寺天寒还恶发，夜将木佛齐烧杀，炙背横眠真快活。憨抹挞，从教院主无须发。来往独龙冈畔路，杖头落索闲家具，后事前观如目睹。非谶语，须知一念无今古。长笑老萧多病苦，笑中与药皆狼虎，蜡炬一枝非嘱付。聊戏汝，热来脱却娘生裤。画饼充饥人笑汝，一庵归扫南阳坞。击竹作声方省悟，徐回顾，本来面目无藏处。却望沩山敷坐具，老师头角浑呈露，珍重此恩踰父母。须荐取，堂堂密密声前句。野鹤精神云格调，逼人气韵霜天晓。松下残经看未了，当斜照，苍烟风撼流泉绕。闺阁珍奇徒照耀，光无渗漏方灵妙，活计现成谁管绍。孤峰表，一声月下闻清啸。讲处天花随玉麈，波心月在那能取，旁舍老师偷指注。回头觑，虚空特地能言语。归对学徒重自诉，从前见解都欺汝，隔岸有山横暮雨。翻然去，千岩万壑无寻处。急雨颠风花信早，枝枝叶叶春俱到。何待小桃方悟道，休迷倒，出门无限青青草。根不覆藏尘亦扫，见精明树唯心造，试借疑情看白皂。回头讨，灵云笑杀玄沙老。万叠空青春杳杳，一蓑烟雨吴江晓，醉眼忽醒惊白鸟。拍手笑，清波不犯鱼吞钓。津渡有僧求法要，一桡为汝除玄妙，已去回头知不峭。犹迷照，渔舟性懆都翻了。
述古德遗事作渔父词八首·万回
作者：释德洪
朝代：宋

玉带云袍童顶露，一生笑傲知何故，万里归来方旦暮。
休疑虑，大千揑在毫端聚。
不解犁田分亩步，却能对客鸣花鼓，忽共老安相耳语。
还推去，莫来拦我毬门路。
述古德遗事作渔父词八首·丹霞
作者：释德洪
朝代：宋

不怕石头行路滑，归来那爱驹儿踏，言下百骸俱拨撒。
无剩法，灵然昼夜光通达。
古寺天寒还恶发，夜将木佛齐烧杀，炙背横眠真快活。
憨抹挞，从教院主无鬚髪。
述古德遗事作渔父词八首·亮公
作者：释德洪
朝代：宋
体裁：词

讲处天花随玉麈，波心月在那能取，旁舍老师偷指注。回头觑，虚空特地能言语。归对学徒重自诉，从前见解都欺汝，隔岸有山横暮雨。翻然去，千岩万壑无寻处。
述古德遗事作渔父词八首·宝公
作者：释德洪
朝代：宋

来往独龙冈畔路，杖头落索闲家具，后事前观如目覩。
非谶语，须知一念无今古。
长笑老萧多病苦，笑中与药皆狼虎，蜡炬一枝非嘱付。
聊戏汝，热来脱却娘生袴。
述古德遗事作渔父词八首·灵云
作者：释德洪
朝代：宋
体裁：词

急雨颠风花信早，枝枝叶叶春俱到。何待小桃方悟道，休迷倒，出门无限青青草。根不覆藏尘亦扫，见精明树唯心造，试借疑情看白皂。回头讨，灵云笑杀玄沙老。
述古德遗事作渔父词八首·船子
作者：释德洪
朝代：宋

万迭空青春杳杳，一簑烟雨吴江晓，醉眼忽醒惊白鸟。
拍手笑，清波不犯鱼吞钓。
津渡有僧求法要，一桡为汝除玄妙，已去回头知不峭。
犹迷照，渔舟性懆都翻了。
述古德遗事作渔父词八首·药山
作者：释德洪
朝代：宋

野鹤精神云格调，逼人气韵霜天晓。
松下残经看未了，当斜照，苍烟风撼流泉遶。
闺阁珍奇徒照耀，光无渗漏方灵妙，活计现成谁管绍。
孤峰表，一声月下闻清啸。
述古德遗事作渔父词八首·香严
作者：释德洪
朝代：宋
体裁：词

画饼充饥人笑汝，一庵归扫南阳坞。击竹作声方省悟，徐回顾，本来面目无藏处。却望沩山敷坐具，老师头角浑呈露，珍重此恩踰父母。须荐取，堂堂密密声前句。
追和帛道猷一首
作者：释德洪
朝代：宋

永怀山阴老，漱流味馀津。幽寻见兰丛，苍然出荆榛。便欲即之语，忘其千岁人。归休正吾志，理顺如析薪。夜舂博饭吃，犹胜海南民。
追和帛道猷一首
作者：释德洪
朝代：宋

永怀山阴老，潄流味余津。
幽寻见兰丛，苍然出荆榛。
便欲即之语，忘其千岁人。
归休正吾志，理顺如析薪。
夜舂博饭吃，犹胜海南民。
送一万回
作者：释德洪
朝代：宋

当年随我出西州，到处云山共胜游。
那料秦淮烟雨裏，倚筇看子上孤舟。
送一万回
作者：释德洪
朝代：宋

当年随我出西州，到处云山共胜游。那料秦淮烟雨里，倚筇看子上孤舟。
送一上人
作者：释德洪
朝代：宋

子从大梁来，会我秦淮道。
十年三度别，此别吾甘老。
学道如牧羊，败羣者则鞭。
一切但仍旧，自然常现前。
子初不衣绵，而今便故絮。
山舟日夜逃，美貌岂长住。
时至不相待，勿恃骨肉间。
要当自努力，譬如人上山。
送一上人
作者：释德洪
朝代：宋

子从大梁来，会我秦淮道。十年三度别，此别吾甘老。学道如牧羊，败群者则鞭。一切但仍旧，自然常现前。子初不衣绵，而今便故絮。山舟日夜逃，美貌岂长住。时至不相待，勿恃骨肉间。要当自努力，譬如人上山。
送不伐赴天府仪曹
作者：释德洪
朝代：宋

长沙解岭海，浩壤冠南楚。岂止风物繁，山水亦清富。然以余观之，两者未足数。虽曰大藩地，要以多贤故。元侯汝颍奇，家世工酌古。朅来簿书中，见此廊庙具。三年令小邑，野鹤剪翎羽。侧脑望云汉，奋跃思远举。忽闻除书至，当得赞天府。婢仆想京华，一室哗儿女。便觉驼铎声，吹帽黄尘路。举首望绛阙，金碧碍云雨。富贵来自天，车马气成雾。遥知念旧游，笑与同僚语。
送不伐赴天府仪曹
作者：释德洪
朝代：宋

长沙解岭海，浩壤冠南楚。
岂止风物繁，山水亦清富。
然以余观之，两者未足数。
虽曰大藩地，要以多贤故。
元侯汝颍奇，家世工酌古。
朅来簿书中，见此廊庙具。
三年令小邑，野鹤剪翎羽。
侧脑望云汉，奋跃思远举。
忽闻除书至，当得赞天府。
婢仆想京华，一室譁儿女。
便觉驼铎声，吹帽黄尘路。
举首望绛阙，金碧碍云雨。
富贵来自天，车马气成雾。
遥知念旧游，笑与同僚语。
送丕上人归黄檗
作者：释德洪
朝代：宋

万身马鬣转龙腰，十里风声捲海潮。翠霭晴时飞画栋，苍崖断处见朱桥。老惊乡井心空在，说著岩丛意已消。惭愧东风知此恨，夜来吹梦到山椒。
送丕上人归黄蘗
作者：释德洪
朝代：宋

万身马鬛转龙腰，十里风声捲海潮。
翠霭晴时飞画栋，苍崕断处见朱桥。
老惊乡井心空在，说着岩丛意已消。
惭愧东风知此恨，夜来吹梦到山椒。
送亲上人乞食三首
作者：释德洪
朝代：宋

荆簪女，工采桑。画鸦女，衣罗纨。赤脚人，趁兔鹿。著靴人，饱食肉。百丈出家不害痴，一日不作一日饥。后生十指不点水，得便宜是落便宜。亲禅学道不檐板，自然公办私亦办。新年持钵走衡湘，要令一众毛孔香。虽应锋机，不是语句。鸭寒下水，鸡寒上树。不妨办众，推究自己。一手摸鱼，一手戽水。推开三玄玉锁，揩拭同真十智。要知天下南台，口含三十六齿。夜归候门立地笑，眼脑痴憨肚里峭。缘来点铁成金法，白揣与人人不要。以有梦幻身，安能亸饥渴。剃头舍饰好，则以乞为活。鍊尽世间心，方称閒披衲。格言非汝欺，馀尘尚诸学。吾师三界尊，食时亦持钵。春风吹湘云，万峰寒踢卓。出门一句子，团团生四角。
送亲上人乞食三首·其三
作者：释德洪
朝代：宋

以有梦幻身，安能亸饥渴。剃头舍饰好，则以乞为活。鍊尽世间心，方称閒披衲。格言非汝欺，馀尘尚诸学。吾师三界尊，食时亦持钵。春风吹湘云，万峰寒踢卓。出门一句子，团团生四角。
送亲上人乞食三首·其三
作者：释德洪
朝代：宋

以有梦幻身，安能軃饥渇。
剃头舍饰好，则以乞为活。
炼尽世间心，方称閒披衲。
格言非汝欺，余尘尚诸学。
吾师三界尊，食时亦持钵。
春风吹湘云，万峰寒踢卓。
出门一句子，团团生四角。
送人
作者：释德洪
朝代：宋

相送复相别，不异云间月。无心去复来，有魄圆还缺。此别兴何如，西风秋月初。暮鸿千里至，能寄八行书。
送人
作者：释德洪
朝代：宋

相送復相别，不异云间月。
无心去復来，有魄圆还缺。
此别兴何如，西风秋月初。
暮鸿千里至，能寄八行书。
送僧归云岩
作者：释德洪
朝代：宋
体裁：古风

和气津津出眉宇，平生快活随缘住。忆昨思山林下来，如今却向城中去。燕子初飞帘幕风，海棠睡重清明雨。重唱龙山诸佛机，红尘动处云成缕。
送僧归故庐
作者：释德洪
朝代：宋
体裁：五言律诗

投名新入社，卧病偶思归。渡涧脱芒屦，扶藤下翠微。寒松犹带雨，瘦骨不胜衣。若见翁钻纸，当施百丈机。
送僧归石门
作者：释德洪
朝代：宋
体裁：七言律诗

曾学云庵逸格禅，别来江柳几春烟。相逢水寺初尝橘，忽忆风檐共擘莲。遥想到山寒食后，却思分首上元前。与谁振策西湖路，清晓一声啼杜鹃。
送僧归筠
作者：释德洪
朝代：宋
体裁：七言律诗

西津渡口唐朝寺，到眼潇湘餍饫看。谁遣松声环坐榻，更令岳色堕栏干。君如鸟倦今知返，我与鸥盟久已寒。想见若耶溪上路，正尝卢橘带甘酸。
送僧游南岳
作者：释德洪
朝代：宋
体裁：七言律诗

古寺閒关聊作招，夏秋归思谩迢迢。枕中柔橹惊乡梦，门外秦淮涨夜潮。想见旧房生薜荔，不堪疏雨在芭蕉。何时却理缘云策，峰顶同谁看石桥。
送僧游泗洲
作者：释德洪
朝代：宋
体裁：古风

浊流一千里，快泻如建瓴。解舟东湾桥，昼夜不得停。忽惊万顷碧，一举当眼青。自推舴艋窗，出步杨柳汀。精神觉萧散，鹤雏生翅翎。僧伽坐阅世，层崖登青冥。生涯亦何有，随处悬盂瓶。洗心依老宿，湛意终残经。回头大梁梦，尘迹俱凋零。余亦厌久客，行趁东扬舲。会宿淮山阳，话此遭熏蒸。看君新句法，霜刀新发硎。
送僧还长沙
作者：释德洪
朝代：宋
体裁：五言律诗

去袂不容挽，子规真滑唇。烟村相送处，风物更撩人。麦浪空翻日，花房尚锁春。遥知到湘浦，卢橘恰尝新。
送元上人还桂阳建转轮藏
作者：释德洪
朝代：宋

赵州饱丛林，懒墯亦惯便。起步作欠伸，藏经终一遍。投子犹可骇，手足未舒展。但于数字中，演出五千卷。两翁古禅伯，措置令人羡。安知尘尘中，法轮常自转。无数妙章句，函匦金碧昡。芥子琉璃瓶，历乱齐发现。颇怪老龙华，底事别营建。幻出诸鬼物，奇状分百变。疾驰并推毂，过目等飞电。万众初错愕，熟视生悲恋。譬如观写照，笔下出眉面。争贵纸上容，活者反弃贱。乃知像教末，妙理蔽浮浅。要令齿发辈，种性受熏炼。元禅今南归，酬此夙所愿。我作送行诗，败墨磨破砚。诗成一大笑，相顾春风软。会看出谈笑，错落照深殿。想见午梵清，随喜时绕漩。
送元上人还桂阳建转轮藏
作者：释德洪
朝代：宋

赵州饱丛林，懒墯亦惯便。
起步作欠伸，藏经终一遍。
投子犹可骇，手足未舒展。
但于数字中，演出五千卷。
两翁古禅伯，措置令人羡。
安知尘尘中，法轮常自转。
无数妙章句，函匦金碧昡。
芥子瑠璃瓶，历乱齐发现。
颇怪老龙华，底事别营建。
幻出诸鬼物，奇状分百变。
疾驰并推毂，过目等飞电。
万众初错愕，熟视生悲恋。
譬如观写照，笔下出眉面。
争贵纸上容，活者反弃贱。
乃知像教末，妙理蔽浮浅。
要令齿髮辈，种性受熏炼。
元禅今南归，酬此夙所愿。
我作送行诗，败墨磨破砚。
诗成一大笑，相顾春风软。
会看出谈笑，错落照深殿。
想见午梵清，随喜时遶漩。
送元老住清修
作者：释德洪
朝代：宋
体裁：古风

湘水有庐山，蜀僧有吴韵。无尘而俱清，雪月夜相映。书痴喜借人，香癖出天性。垂涕拨黄独，粪火曾发哂。三年我东邻，家颠开小径。一饭必招呼，嘲之终不愠。明朝趣去我，岁逼青阳近。子已饱丛林，件件无遗恨。赠子湘源春，山穷春不尽。
送充上人谒南山源禅师
作者：释德洪
朝代：宋
体裁：古风

老源缚屋矶山侧，庐山对门江水隔。单丁住山二十年，一等栽田博饭吃。诸方说禅如纺车，我口钝迟无气力。屋头枯木自安禅，生铁脊梁钉椿直。我昔东游曾见之，两颊温然笑涡出。到今持梦渡杨澜，浪花漫天浩无极。纷纷衲子饱眠卧，面如栀子衣领白。年年江北与江南，谁肯端来寻此客。爱君今人肺肠古，毛骨含秋眼睛碧。能知此老端往寻，处处好山留不得。作诗赠君终自愧，君去我留空叹惜。
送先上人亲潜庵
作者：释德洪
朝代：宋

潜庵九十一，自是百岁人。造物偶遗漏，顿置漳水滨。先禅江西来，邈得渠侬真。展挂雪色壁，毛发皆精神。三玄合水乳，五位透金尘。譬如百衲帔，岁晚思惠新。臊僧不肯信，眼肉悬千斤。飞兔略燕楚，敏若臂屈伸。衲子参活意，击电飞机轮。宁如臊僧徒，蠢蠢粘唾津。
送先上人亲潜庵
作者：释德洪
朝代：宋

潜庵九十一，自是百岁人。
造物偶遗漏，顿置漳水滨。
先禅江西来，邈得渠侬真。
展挂雪色壁，毛髪皆精神。
三玄合水乳，五位透金尘。
譬如百衲帔，岁晚思惠新。
臊僧不肯信，眼肉悬千斤。
飞兔略燕楚，敏若臂屈伸。
衲子参活意，击电飞机轮。
宁如臊僧徒，蠢蠢粘唾津。
送兴上人之归宗
作者：释德洪
朝代：宋
体裁：七言律诗

紫霄峰下鸾溪上，幻出宝坊金碧开。沃野不辞常自献，暮云无事解归来。永怀香火三生旧，想见松风万壑哀。阿上笑中如问我，为言诗胆尚崔嵬。
送净心大师住温州江心寺
作者：释德洪
朝代：宋
体裁：七言律诗

万锻炉中百怨门，哲人虽往典刑存。扫除临济实头谤，称赏黄龙的骨孙。梦泽于菟三口视，丹山雏凤九苞文。还乡妙曲谁能听，一笛波心两岸闻。
送凝上人
作者：释德洪
朝代：宋

我生风韵无尘埃，扬清激浊心不回。少年不忍混白黑，出言动辄为身灾。突汀出岸水必拍，乔木颖林风必摧。乃知此世要不免，毁誉于吾何有哉。君今欲脱此等忧，献君一策真良谋。人言白璧为石头，唯唯慎莫分劣优。坐中亦复发一语，众将环视如仇雠。此策简截君牢收，饱食熟睡且随流。泛然四海无不可，人将爱与君同游。
送凝上人
作者：释德洪
朝代：宋

我生风韵无尘埃，扬清激浊心不回。
少年不忍混白黑，出言动辄为身灾。
突汀出岸水必拍，乔木颖林风必摧。
乃知此世要不免，毁誉于吾何有哉。
君今欲脱此等忧，献君一策真良谋。
人言白璧为石头，唯唯慎莫分劣优。
坐中亦復发一语，众将环视如仇讐。
此策简截君牢收，饱食熟睡且随流。
泛然四海无不可，人将爱与君同游。
送匀工人谒蔡州使君
作者：释德洪
朝代：宋

淮西气宇盖三军，绝似平原旧使君。今日孤城独坚守，疾风劲草昔传闻。龙蛇戏下唯呼姓，翰墨场中亦策勋。想见棠阴谈我处，笑持茗盌辩如云。
送匀工人谒蔡州使君
作者：释德洪
朝代：宋
体裁：七言律诗

淮西气宇盖三军，绝似平原旧使君。今日孤城独坚守，疾风劲草昔传闻。龙蛇戏下唯呼姓，翰墨场中亦策勋。想见棠阴谈我处，笑持茗碗辩如云。
送友人
作者：释德洪
朝代：宋

幽人独负三尺琴，自谓羲皇得意深。
经年不肯鼓一曲，欲造千里求知音。
夕阳渡口西风起，黄叶纷纷坠秋水。
送君默默上孤舟，片帆忽举风波裏。
此去吴中风物好，重复江湖我曾到。
桂子落时双涧秋，白猿啼处孤松老。
却入苕溪凡几里，连天震泽无穷已。
红蕖苞拆流水香，紫莼丝软鲈鱼美。
何时兴尽见归舟，古今客路多飘流。
孤云别鹤无踪迹，空听蝉声野渡头。
送友人
作者：释德洪
朝代：宋

幽人独负三尺琴，自谓羲皇得意深。经年不肯鼓一曲，欲造千里求知音。夕阳渡口西风起，黄叶纷纷坠秋水。送君默默上孤舟，片帆忽举风波里。此去吴中风物好，重复江湖我曾到。桂子落时双涧秋，白猿啼处孤松老。却入苕溪凡几里，连天震泽无穷已。红蕖苞拆流水香，紫莼丝软鲈鱼美。何时兴尽见归舟，古今客路多飘流。孤云别鹤无踪迹，空听蝉声野渡头。
送向禅者省亲约三月时复来
作者：释德洪
朝代：宋

小雨初晴上元过，湘江水生图画开。江南今日且归去，杜宇啼时还复来。
送向禅者省亲约三月时復来
作者：释德洪
朝代：宋

小雨初晴上元过，湘江水生图画开。
江南今日且归去，杜宇啼时还復来。
送因觉先
作者：释德洪
朝代：宋

南涧茶香咲语新，西洲春涨小舟横。
困顿人归烂熳晴，天迥游丝长百尺。
日高飞絮满重城，一番花信近清明。
送圆监寺持钵之邵阳
作者：释德洪
朝代：宋

丛林职似惊羣雁，供给情如反哺乌。
梅蘂犯寒持钵去，山茶出屋得归无。
送圆监寺持钵之邵阳
作者：释德洪
朝代：宋

丛林职似惊群雁，供给情如反哺乌。梅蕊犯寒持钵去，山茶出屋得归无。
送太淳长老住明教
作者：释德洪
朝代：宋
体裁：七言律诗

三玄三要古难分，劈破从教剔突崙。父母未生前一笑，言诠不到处重论。椎开临济百年意，推出汾阳六世孙。何用老婆更饶舌，暗中五色自成文。
送子美友
作者：释德洪
朝代：宋
体裁：古风

晓痕翠浪行将遍，掠面柔风初剪剪。梅颊欺寒底死香，柳眼窥烟皱未展。相看感此故意长，欲别忍看春尚浅。离情恼人深造次，撩我小诗弄清婉。肠断江头无语中，谢郎匹马嘶风远。
送季长之上都
作者：释德洪
朝代：宋

十年不踏黄尘路，老尽归心余一缕。
因同夜语想京华，归心百尺游丝举。
前年别我楚山边，解鞍班草弄云泉。
今年送公古城北，花发水流闻杜鹃。
眉间秀色照春晚，青云故人纷满眼。
门前车马气如云，知谁倒屣迎王粲。
行看腕脱供十吏，玉堂风景非人世。
万乘扣扉宫月斜，梦惊呼烛度窗纱。
送季长之上都
作者：释德洪
朝代：宋

十年不踏黄尘路，老尽归心馀一缕。因同夜语想京华，归心百尺游丝举。前年别我楚山边，解鞍班草弄云泉。今年送公古城北，花发水流闻杜鹃。眉间秀色照春晚，青云故人纷满眼。门前车马气如云，知谁倒屣迎王粲。行看腕脱供十吏，玉堂风景非人世。万乘扣扉宫月斜，梦惊呼烛度窗纱。
送宗上人归南泉
作者：释德洪
朝代：宋
体裁：七言律诗

灯外佳眠试冷斋，欲成归梦暗惊回。一轩秋色侵衣重，半夜波声拍枕来。江国潮平人独令，海山家在意徘徊。倚藤明日秦淮上，看子风帆十幅开。
送实上人还东林时余亦买舟东下四首
作者：释德洪
朝代：宋

世事但堪眼见，此生何殊梦游。未倩青山掩骨，且牵黄衲蒙头。有客惠然过我，疏眉秀骨岩岩。且复柔搓冻耳，听君放意高谈。说尽庐山胜处，寂然相对无言。东崦峰头月出，依约如闻白猿。我已作成行计，喜君亦有归期。何日虎溪松下，却说江海别时。
送实上人还东林时余亦买舟东下四首·其一
作者：释德洪
朝代：宋
体裁：六言诗

世事但堪眼见，此生何殊梦游。未倩青山掩骨，且牵黄衲蒙头。
送实上人还东林时余亦买舟东下四首·其三
作者：释德洪
朝代：宋

说尽庐山胜处，寂然相对无言。
东崦峰头月出，依约如闻白猨。
送实上人还东林时余亦买舟东下四首·其三
作者：释德洪
朝代：宋

说尽庐山胜处，寂然相对无言。东崦峰头月出，依约如闻白猿。
送实上人还东林时余亦买舟东下四首·其二
作者：释德洪
朝代：宋

有客惠然过我，疏眉秀骨岩岩。且复柔搓冻耳，听君放意高谈。
送实上人还东林时余亦买舟东下四首·其二
作者：释德洪
朝代：宋

有客惠然过我，疏眉秀骨岩岩。
且復柔搓冻耳，听君放意高谈。
送实上人还东林时余亦买舟东下四首·其四
作者：释德洪
朝代：宋
体裁：六言诗

我已作成行计，喜君亦有归期。何日虎溪松下，却说江海别时。
送常上人归黄龙省侍昭默老
作者：释德洪
朝代：宋

心花发明照十方，死生窟宅无隐藏。
此老唾笑生馨香，法中骨髓僧中王。
平生一子传余芳，譬如少林有神光。
只今孤愤昭默堂，天魔外道走且僵。
梦寐想见犹清凉，况子径归侍其傍。
明日扁舟浮渺茫，我不得俱空叹伤。
但余一句烦寄将，幕阜山前为举扬。
仰山久不见临济，瘦损法身三尺长。
送常上人归黄龙省侍昭默老
作者：释德洪
朝代：宋

心花发明照十方，死生窟宅无隐藏。此老唾笑生馨香，法中骨髓僧中王。平生一子传馀芳，譬如少林有神光。只今孤愤昭默堂，天魔外道走且僵。梦寐想见犹清凉，况子径归侍其傍。明日扁舟浮渺茫，我不得俱空叹伤。但馀一句烦寄将，幕阜山前为举扬。仰山久不见临济，瘦损法身三尺长。
送庄上人归云居
作者：释德洪
朝代：宋

青锁晓开残雨上，烟鬟春解笑声中。
丛林今日犹雌伏，膺简当年是法雄。
露盌忆尝安乐味，锦笼曾着瑞香□。
何时玉钵青林下，与子婆娑小立同。
送庄上人归云居
作者：释德洪
朝代：宋

青锁晓开残雨上，烟鬟春解笑声中。丛林今日犹雌伏，膺简当年是法雄。露盌忆尝安乐味，锦笼曾著瑞香□。何时玉钵青林下，与子婆娑小立同。
送庄上人归云居
作者：释德洪
朝代：宋
体裁：七言律诗

青锁晓开残雨上，烟鬟春解笑声中。丛林今日犹雌伏，膺简当年是法雄。露碗忆尝安乐味，锦笼曾著瑞香□。何时玉钵青林下，与子婆娑小立同。
送庆长兼简仲宣
作者：释德洪
朝代：宋

君诗秀气终不没，长吉精神义山骨。
诸公贵人亦识面，想见宗之双鬓绿。
嗟予弃置卧空山，索寞何人着眼看。
高轩一日肯过我，夸声万口锋刃攒。
当时见君喜不彻，喜中便知有此别。
秋风云帆十幅开，石城浩荡天水接。
淮南不独江山胜，国士英才从古盛。
期与高人冯仲宣，小字同联寄我篇。
送庆长兼简仲宣
作者：释德洪
朝代：宋

君诗秀气终不没，长吉精神义山骨。诸公贵人亦识面，想见宗之双鬓绿。嗟予弃置卧空山，索寞何人著眼看。高轩一日肯过我，誇声万口锋刃攒。当时见君喜不彻，喜中便知有此别。秋风云帆十幅开，石城浩荡天水接。淮南不独江山胜，国士英才从古盛。期与高人冯仲宣，小字同联寄我篇。
送廓然
作者：释德洪
朝代：宋

长沙古都会，何以冠荆楚。
但曰财富强，山水最佳处。
那知号大藩，寔以英俊聚。
张侯官虽冷，藉甚有名誉。
心胸高崔嵬，万卷相撑拄。
君看逸羣姿，矫不受控御。
罢官当北归，一室譁儿女。
想见驼铎声，桑枣黄尘路。
倚马草十制，胆气见眉宇。
此职谁当之，夫子无媿负。
璧门黄金闺，独宿无晤语。
时应梦湘江，醉卧闻柔橹。
送廓然
作者：释德洪
朝代：宋

长沙古都会，何以冠荆楚。但曰财富强，山水最佳处。那知号大藩，寔以英俊聚。张侯官虽冷，藉甚有名誉。心胸高崔嵬，万卷相撑拄。君看逸群姿，矫不受控御。罢官当北归，一室哗儿女。想见驼铎声，桑枣黄尘路。倚马草十制，胆气见眉宇。此职谁当之，夫子无愧负。璧门黄金闺，独宿无晤语。时应梦湘江，醉卧闻柔橹。
送彦周
作者：释德洪
朝代：宋

虞卿脱魏齐，弃意与俱去。公卿一破甑，掉臂不复顾。萧何追韩信，弃车遂徒走。贪贤如攫金，不见市人聚。会合意倾写，掩书想风度。彦周虽绿发，风味映前古。高论倾座人，能破万毁誉。独立傲世波，屹然如砥柱。令人每见之，不敢发鄙语。推堕吾法中，偃蹇揖佛祖。死生人所怖，玩之于掌股。此生几离别，此别觉酸楚。夜寒众峰高，独看霜月吐。明日解归舟，西风白蘋浦。君去我独留，苍茫烟水暮。
送彦周
作者：释德洪
朝代：宋

虞卿脱魏齐，弃意与俱去。
公卿一破甑，掉臂不復顾。
萧何追韩信，弃车遂徒走。
贪贤如攫金，不见市人聚。
会合意倾写，掩书想风度。
彦周虽绿髪，风味映前古。
高论倾座人，能破万毁誉。
独立傲世波，屹然如砥柱。
令人毎见之，不敢发鄙语。
推堕吾法中，偃蹇揖佛祖。
死生人所怖，玩之于掌股。
此生几离别，此别觉酸楚。
夜寒众峰高，独看霜月吐。
明日解归舟，西风白苹浦。
君去我独留，苍茫烟水暮。
送德上人之归宗
作者：释德洪
朝代：宋

湓江万朵真蓝泼，寒空翔舞狂如活。
白龙擘开苍翠飞，烂银鳞甲千寻发。
舂岩触石声震山，金石谼洞奏深壑。
野风吹断蒙山云，松端彷佛遗楼阁。
中有道人如婴儿，頽然一身无所为。
而今妙誉走天下，衲子向风争奔驰。
自嗟匏繫天一角，睫交去梦渺难追。
何时再拜觐珠玉，激昂吐我胸中奇。
上人今向山中去，明年应到云生处。
紫霄峰下如相逢，持我此诗烦寄语。
送德上人之归宗
作者：释德洪
朝代：宋

湓江万朵真蓝泼，寒空翔舞狂如活。白龙擘开苍翠飞，烂银鳞甲千寻发。舂岩触石声震山，金石谼洞奏深壑。野风吹断蒙山云，松端彷佛遗楼阁。中有道人如婴儿，颓然一身无所为。而今妙誉走天下，衲子向风争奔驰。自嗟匏系天一角，睫交去梦渺难追。何时再拜觐珠玉，激昂吐我胸中奇。上人今向山中去，明年应到云生处。紫霄峰下如相逢，持我此诗烦寄语。
送忠道者乞炭
作者：释德洪
朝代：宋

水行无声知其深，玉瑕不变知其粹。
逆顺门高懽喜登，办心成就一切智。
杨岐卧榻有真珠，杜顺法身无纸被。
焰上说禅炭裏藏，不妨道者闲游戏。
送忠道者乞炭
作者：释德洪
朝代：宋

水行无声知其深，玉瑕不变知其粹。逆顺门高欢喜登，办心成就一切智。杨岐卧榻有真珠，杜顺法身无纸被。焰上说禅炭里藏，不妨道者闲游戏。
送悟上人归沩山礼觐
作者：释德洪
朝代：宋

乱峰踼卓不容数，宝构翔空盘万础。
沩源水作青莲香，攧雷溅雪出烟雨。
住山老如大雄虎，暗谷行藏文彩露。
说禅不费丝毫力，以空为印印诸祖。
道人乃是小于莵，气已食牛难共语。
悠然踪迹似孤云，羡侬先我山中去。
会当出钵螺顶间，见此颀然秀眉宇。
送悟上人归沩山礼觐
作者：释德洪
朝代：宋

乱峰踼卓不容数，宝构翔空盘万础。沩源水作青莲香，攧雷溅雪出烟雨。住山老如大雄虎，暗谷行藏文彩露。说禅不费丝毫力，以空为印印诸祖。道人乃是小于菟，气已食牛难共语。悠然踪迹似孤云，羡侬先我山中去。会当出钵螺顶间，见此颀然秀眉宇。
送敏上人
作者：释德洪
朝代：宋

密林病叶强翻红，已觉清秋夜气浓。懒复小窗邀独秀，却应归梦挂双峰。水分淮甸当悬席，路绕匡山可振筇。若见虎溪溪上月，为言相忆作衰容。
送敏上人
作者：释德洪
朝代：宋

密林病叶强翻红，已觉清秋夜气浓。
懒復小窗邀独秀，却应归梦挂双峰。
水分淮甸当悬席，路遶匡山可振筇。
若见虎溪溪上月，为言相忆作衰容。
送文中北还
作者：释德洪
朝代：宋

瘴海夜成焰，鬼关昼常阴。
栅庐余百家，间见椰子林。
居人例推髻，豹狼而衣襟。
语言不可读，冥目以意寻。
居然不可解，欲问返如瘖。
君持使者节，风彩动云岑。
轩渠笑时语，万籁转笙琴。
余方卧圜土，跫然欣足音。
相逢春脱手，归意不可擒。
便觉暮雨山，扫空烟翠深。
袍袴洗羊负，项背逃芒针。
乃尔径去亟，翩翩出笼禽。
津渡已挝鼓，高帆摩天心。
行矣勿作恶，万事付醉吟。
当会西林下，相对说如今。
送文中北还
作者：释德洪
朝代：宋

瘴海夜成焰，鬼关昼常阴。栅庐馀百家，间见椰子林。居人例推髻，豹狼而衣襟。语言不可读，冥目以意寻。居然不可解，欲问返如瘖。君持使者节，风彩动云岑。轩渠笑时语，万籁转笙琴。余方卧圜土，跫然欣足音。相逢春脱手，归意不可擒。便觉暮雨山，扫空烟翠深。袍裤洗羊负，项背逃芒针。乃尔径去亟，翩翩出笼禽。津渡已挝鼓，高帆摩天心。行矣勿作恶，万事付醉吟。当会西林下，相对说如今。
送日上人归石门
作者：释德洪
朝代：宋
体裁：七言律诗

三界无家谁适从，大千俱集笑谈中。江南湖外梦到晓，宴坐经行月运空。狐死怀生正丘首，鸟栖知暖择南风。石门今日名天下，想见沿崖一径通。
送晓上人归西湖白阁所居
作者：释德洪
朝代：宋

我忆钱塘雪鬓新，三年东望肺生尘。那知南浦清湘岸，忽见西湖白阁人。熟视音姿疑梦寐，便惊风物有精神。倏然又入千峰去，惆怅孤云野鹤身。
送晓上人归西湖白阁所居
作者：释德洪
朝代：宋

我忆钱塘雪鬓新，三年东望肺生尘。
那知南浦清湘岸，忽见西湖白阁人。
熟视音姿疑梦寐，便惊风物有精神。
倐然又入千峰去，惆怅孤云野鹤身。
送朱泮英随从事公西上
作者：释德洪
朝代：宋

文如水行川，气如春在花。
挟书随乃翁，千里游京华。
人生少年乐，于子何以加。
上庠阅英俊，过目知等差。
君才固逸羣，如金浑泥沙。
明年对殿陛，落笔翻龙蛇。
遥怜绿槐阴，绛帐张红霞。
金门看跃马，芦鞭作横斜。
滔滔九衢中，懽情浩无涯。
驭吏亦傲睨，隐语相嘲夸。
红粧莺燕语，拭目兴叹嗟。
知谁乞佳句，骏墨字如鸦。
送朱泮英随从事公西上
作者：释德洪
朝代：宋

文如水行川，气如春在花。挟书随乃翁，千里游京华。人生少年乐，于子何以加。上庠阅英俊，过目知等差。君才固逸群，如金浑泥沙。明年对殿陛，落笔翻龙蛇。遥怜绿槐阴，绛帐张红霞。金门看跃马，芦鞭作横斜。滔滔九衢中，欢情浩无涯。驭吏亦傲睨，隐语相嘲誇。红妆莺燕语，拭目兴叹嗟。知谁乞佳句，骏墨字如鸦。
送楞严经珣维那
作者：释德洪
朝代：宋

尸罗清净心清净，寄迹南台亦偶然。室掩香灯见行道，壁悬巾屦伴孤禅。宝书独欲烦君诵，法力真期迨我先。细味此诗如实录，他年僧史定须编。
送楞严经珣维那
作者：释德洪
朝代：宋

尸罗清浄心清浄，寄迹南台亦偶然。
室掩香灯见行道，壁悬巾屦伴孤禅。
宝书独欲烦君诵，法力真期迨我先。
细味此诗如实录，他年僧史定须编。
送正上人归黄龙
作者：释德洪
朝代：宋

道人泉南来，音姿颇纯美。
观其略笑语，亦自饱风味。
相看坐终日，孤月堕止水。
但见篆畦间，青烟行未已。
朝来忽去我，秋风动衣袂。
试问安所之，笑指千峰裏。
秋晚当相寻，结伴入层翠。
送正上人归黄龙
作者：释德洪
朝代：宋

道人泉南来，音姿颇纯美。观其略笑语，亦自饱风味。相看坐终日，孤月堕止水。但见篆畦间，青烟行未已。朝来忽去我，秋风动衣袂。试问安所之，笑指千峰里。秋晚当相寻，结伴入层翠。
送济上人归漳南
作者：释德洪
朝代：宋

密林影羣阴，露叶光翻夕。
幽人独经行，满院许秋色。
几年涉岭海，颇亦历佳席。
迩来寄江寺，痴坐室生白。
吾家在漳南，万顷苍玉璧。
何当附舶归，重拂林下石。
此生一梦耳，梦觉试寻绎。
倚筇作长啸，万事付鸟迹。
若有閒中吟，无惜寄飞翼。
送济上人归漳南
作者：释德洪
朝代：宋

密林影群阴，露叶光翻夕。幽人独经行，满院许秋色。几年涉岭海，颇亦历佳席。迩来寄江寺，痴坐室生白。吾家在漳南，万顷苍玉璧。何当附舶归，重拂林下石。此生一梦耳，梦觉试寻绎。倚筇作长啸，万事付鸟迹。若有閒中吟，无惜寄飞翼。
送海印奭老住东林
作者：释德洪
朝代：宋

湘容岳色中秋后，古寺闲房小寝余。
扫径箒粘新落叶，开窗风掩读残书。
吹云又作他山去，种漆何时伴我居。
洞上闲名犹在世，未应容易与人除。
送海印奭老住东林
作者：释德洪
朝代：宋

湘容岳色中秋后，古寺闲房小寝馀。扫径帚粘新落叶，开窗风掩读残书。吹云又作他山去，种漆何时伴我居。洞上闲名犹在世，未应容易与人除。
送澄禅者入蒋山
作者：释德洪
朝代：宋
体裁：古风

妙明廓彻圆当念，念未圆明颠倒转。譬如醉眼旋屋庐，屋庐岿然醉目眩。要令鹘崙常现前，一切时中莫污染。昔日蒋山解颠草，一字不可饶两点。
送王彦龄承务还河内
作者：释德洪
朝代：宋
体裁：古风

武陵王郎高韵度，鞍马四方在定住。眼随泉石便吟哦，咳唾珠玑不计数。我亦悠悠事不羁，浪萍风梗随安之。少室山前石兰若，邂逅便与同襟期。兴来岸帻一长啸，清声激越穿云峤。竹林故事独未泯，人物如君独高调。秋风猎猎促鸣蝉，归路千山入马鞭。白袍乌袖宜图画，不羡襄阳孟浩然。
送珠上人泐潭拜塔
作者：释德洪
朝代：宋

泐潭卧龙今不见，空有遗珠留世间。圆转自然离矿秽，光明聊复秘形山。随师受嚫前身事，披掌犹存此日还。言不走盘无影迹，方知生死不相关。
送珠上人泐潭拜塔
作者：释德洪
朝代：宋

泐潭卧龙今不见，空有遗珠留世间。
圆转自然离矿秽，光明聊復秘形山。
随师受嚫前身事，披掌犹存此日还。
言不走盘无影迹，方知生死不相关。
送珠上人重修五宗语要
作者：释德洪
朝代：宋
体裁：七言律诗

五宗抄语挟风雷，佛日将倾赖取回。薝卜花香已零落，旃檀塔坐更尘埃。钝根厌看摩挲去，妙手端能拂拭开。当有异人来荷法，丛林因子见奇瑰。
送珠侍者重修真净塔
作者：释德洪
朝代：宋

清凉寂灭塔，三世无鲜陈。
岿然尘尘中，现此光明身。
尚无有祖成，宁当说有坏。
悯此情见者，亦惊世议隘。
泐潭道人珠，愿力无碍限。
行看苍烟丛，一切俱成办。
狐死必首丘，马嘶必望北。
盖皆不忘本，人岂宜忘德。
秋风净湘楚，万里浩无垠。
嗟予頽然卧，羡子如孤云。
送珠侍者重修真净塔
作者：释德洪
朝代：宋

清凉寂灭塔，三世无鲜陈。岿然尘尘中，现此光明身。尚无有祖成，宁当说有坏。悯此情见者，亦惊世议隘。泐潭道人珠，愿力无碍限。行看苍烟丛，一切俱成办。狐死必首丘，马嘶必望北。盖皆不忘本，人岂宜忘德。秋风净湘楚，万里浩无垠。嗟予颓然卧，羡子如孤云。
送琳上人
作者：释德洪
朝代：宋

髯琳身小胆崔嵬，严冷中藏热肺怀。
京洛归来尝自说，湘山游徧与谁偕。
解将骨董藏涪叟，又负籚篅访了斋。
更说开春南岳去，要寻浯水看磨崖。
送琳上人
作者：释德洪
朝代：宋

髯琳身小胆崔嵬，严冷中藏热肺怀。京洛归来尝自说，湘山游遍与谁偕。解将骨董藏涪叟，又负籚篅访了斋。更说开春南岳去，要寻浯水看磨崖。
送琼大师归禅寂
作者：释德洪
朝代：宋
体裁：七言律诗

近闻禅寂似丛林，总众能为世所钦。百巧难磨真实行，两涂不改岁寒心。衣今椹色如栗色，语未吴音变楚音。盛夏入城缘厎事，扁舟湘水独相寻。
送瑜上人归筠乞食
作者：释德洪
朝代：宋
体裁：古风

蜂房蚁穴天魔宫，青莲忽生楼阁重。升堂挝鼓集衲子，争看掣电飞机锋。耆年过忧食时至，欲学遣化毗耶翁。瑜禅闻之粲一笑，此老变怪惊儿童。我当乞行等贫富，欲使胜利传无穷。出门掌钵何所诣，胡马旧闻嘶北风。霜清月冷动归思，已觉荷山生眼中。会看对众捧璎珞，平等心华含太空。
送瑫上人奔母丧
作者：释德洪
朝代：宋

黄梅为法去，睦州缘母归。
两事世难兼，二老其敢违。
君看去留意，日月争光辉。
子方童牙中，已喜家翠微。
既长游四方，万里孤云飞。
方将追新丰，冰雪横锋机。
讣音輙僵卧，声吞泪沾衣。
平生哺乌情，栖风无定枝。
大江浪如山，飞棹不可追。
要当济安流，龙神严真威。
一杯春露香，仰荐天地慈。
更期办白业，慰此罔极悲。
送瑫上人奔母丧
作者：释德洪
朝代：宋

黄梅为法去，睦州缘母归。两事世难兼，二老其敢违。君看去留意，日月争光辉。子方童牙中，已喜家翠微。既长游四方，万里孤云飞。方将追新丰，冰雪横锋机。讣音辄僵卧，声吞泪沾衣。平生哺乌情，栖风无定枝。大江浪如山，飞棹不可追。要当济安流，龙神严真威。一杯春露香，仰荐天地慈。更期办白业，慰此罔极悲。
送瑫上人往临平兼戏廓然
作者：释德洪
朝代：宋

鹘瑫脑骨紧，脚力健生云。叠数一万里，捷于臂屈伸。肉佛不讥诃，称之返云云。坐诵觉范诗，抄录亦甚勤。群儿争欺之，伪杂以佗文。瑫独颔不语，饭沙俱一吞。湘西雪达旦，万树吐奇芬。冻行如鹭鸶，雪泥溅衣裙。解包呵直指，又作饥猿蹲。放意说临平，想见禅诵群。坐令冷斋中，忽然变春温。明朝别我去，掣肘径出门。便觉西湖月，夜坐生梦魂。
送瑫上人往临平兼戏廓然
作者：释德洪
朝代：宋

鹘瑫脑骨紧，脚力健生云。
迭数一万里，捷于臂屈伸。
肉佛不讥诃，称之返云云。
坐诵觉范诗，抄录亦甚勤。
羣儿争欺之，僞杂以佗文。
瑫独颔不语，饭沙俱一吞。
湘西雪达旦，万树吐奇芬。
冻行如鹭鸶，雪泥溅衣裙。
解包呵直指，又作饥猨蹲。
放意说临平，想见禅诵羣。
坐令冷斋中，忽然变春温。
明朝别我去，掣肘径出门。
便觉西湖月，夜坐生梦魂。
送礼禅归临川
作者：释德洪
朝代：宋
体裁：古风

已披出世衣，影莫落尘俗。何山无丛林，栖息一枝足。奈何清净心，甘受热恼毒。譬如伏枥马，心不忘驰逐。又如火铁丸，气燄不可触。礼禅客湘山，山翠在眉目。盖尝视此辈，高笑一捧腹。今亦欲还乡，当戒前车覆。吾闻真实心，不受罪与福。精进缘不懈，此语君勿恧。
送秦少逸
作者：释德洪
朝代：宋

秦郎毛骨玉壶秋，望见令人忘百忧。便觉宗之未潇洒，肯容如晦独风流。来为南岳翛然别，去作东华烂熳游。想见醉围红粉处，雪笺佳句挽银钩。
送秦少逸
作者：释德洪
朝代：宋

秦郎毛骨玉壶秋，望见令人忘百忧。
便觉宗之未潇洒，肻容如晦独风流。
来为南岳翛然别，去作东华烂熳游。
想见醉围红粉处，雪笺佳句挽银鈎。
送稀上人还石门
作者：释德洪
朝代：宋

海昏石门在深谷，排闼千峰如触鹿。崛然独秀一峰高，自与千山作眉目。曾学关西一味禅，众中杂遝多豪贤。如今此老成新塔，但有楼阁如当年。道人今作石门客，须眉尚带芳鲜色。冷斋说我旧游处，梦魂夜渡脩江碧。朝来秋声发舟树，羡君先我山中去。故人问我归何时，试令哦我送行诗。
送稀上人还石门
作者：释德洪
朝代：宋

海昏石门在深谷，排闼千峰如触鹿。
崫然独秀一峰高，自与千山作眉目。
曾学关西一味禅，众中杂沓多豪贤。
如今此老成新塔，但有楼阁如当年。
道人今作石门客，须眉尚带芳鲜色。
冷斋说我旧游处，梦魂夜渡修江碧。
朝来秋声发舟树，羡君先我山中去。
故人问我归何时，试令哦我送行诗。
送端上人入黄龙
作者：释德洪
朝代：宋

一个面如楪子大，眼耳鼻舌分疆界。髑髅里面都不言，听渠外边争捏怪。日用经行坐卧中，一段光明没遮盖。端上人，会不会，会与不会俱窒碍。如见灵源瞌睡翁，石火光中著精彩。
送端上人入黄龙
作者：释德洪
朝代：宋

一箇面如楪子大，眼耳鼻舌分疆界。
髑髅裏面都不言，听渠外边争揑怪。
日用经行坐卧中，一段光明没遮盖。
端上人，会不会，会与不会俱窒碍。
如见灵源瞌睡翁，石火光中着精彩。
送肇上人还江南省阿尚
作者：释德洪
朝代：宋

穷冬急景江村暮，道人千里江南去。
明宵应宿路傍店，败箦枯禅山月吐。
死生面目无处寻，但余体粟空龃龉。
能知忍冻非他物，便可鹘崙吞佛祖。
送肇上人还江南省阿尚
作者：释德洪
朝代：宋

穷冬急景江村暮，道人千里江南去。明宵应宿路傍店，败箦枯禅山月吐。死生面目无处寻，但馀体粟空龃龉。能知忍冻非他物，便可鹘崙吞佛祖。
送能上人参源禅师
作者：释德洪
朝代：宋
体裁：古风

我昔游东吴，曾过南山寺。一识山中人，知是黄龙子。超然精悍姿，晓日出尘滓。坐令平生怀，未吐心已死。别来今十载，岁月乃如此。近闻归南都，老色更丰美。遥知君见时，机妙乳生水。道眼真鹅王，拣辨不容拟。应怪纳饭师，赶逐倒脱履。万象争惊吁，虚空笑启齿。却归下板头，破衲蒙冻耳。他日重相逢，烦君再指似。
送英老兼简钝夫
作者：释德洪
朝代：宋

灵源道价压四海，骨相正似陈睦州。去年龙山同坐夏，时君亦来从我游。闹传诗胆抵身大，时吐佳句凌汤休。故山归去恰千里，茧足过我不肯留。行看海上荔子熟，落枝丹颗无人收。应共钝夫行树下，未输分柿独风流。
送英老兼简钝夫
作者：释德洪
朝代：宋

灵源道价压四海，骨相正似陈睦州。
去年龙山同坐夏，时君亦来从我游。
闹传诗胆抵身大，时吐佳句凌汤休。
故山归去恰千里，蠒足过我不肯留。
行看海上茘子熟，落枝丹颗无人收。
应共钝夫行树下，未输分柿独风流。
送英长老住石溪
作者：释德洪
朝代：宋

三玄三要沈埋久，正令重烦振此宗。
陷虎机关须毒手，活人眼目贵藏锋。
真诚莫负丛林志，大愿当追佛祖风。
覆顶把茅休取相，同安曾着老黄龙。
送英长老住石溪
作者：释德洪
朝代：宋

三玄三要沈埋久，正令重烦振此宗。陷虎机关须毒手，活人眼目贵藏锋。真诚莫负丛林志，大愿当追佛祖风。覆顶把茅休取相，同安曾著老黄龙。
送范上人乞食
作者：释德洪
朝代：宋
体裁：七言绝句

众魔不敌精进力，万行难过平等心。持钵莫辞穿聚落，道人随处是丛林。
送莹上人游衡岳
作者：释德洪
朝代：宋
体裁：七言律诗

紫盖峰头楼阁生，朱灵洞口水云晴。盘空路作惊蛇去，落日人如冻蚁行。重郭老师今健否，藏年珍木但闻名。定应自扫岩边石，时发披云啸月声。
送觉上人之洞山二首
作者：释德洪
朝代：宋

正中妙叶讳当头，洞水从教向逆流。唱起新丰旧时曲，要看跃浪斗泥牛。八角通红铁弹丸，衲僧未嚼齿先酸。笑中抛掷寻常事，石火敲时著眼看。
送觉上人之洞山二首·其一
作者：释德洪
朝代：宋
体裁：七言绝句

正中妙叶讳当头，洞水从教向逆流。唱起新丰旧时曲，要看跃浪斗泥牛。
送觉上人之洞山二首·其二
作者：释德洪
朝代：宋

八角通红铁弹丸，衲僧未嚼齿先酸。
笑中抛掷寻常事，石火敲时着眼看。
送觉上人之洞山二首·其二
作者：释德洪
朝代：宋

八角通红铁弹丸，衲僧未嚼齿先酸。笑中抛掷寻常事，石火敲时著眼看。
送觉先大师觉先参佛照圆通二老
作者：释德洪
朝代：宋

浮玉道人雷电舌，法云老师冰雪颜。后来事听诸方外，先数君游二老间。只把黑甜酬世味，从教螺鬓有诗斑。乘秋曳杖归何处，万叠匡庐是故山。
送觉先大师觉先参佛照圆通二老
作者：释德洪
朝代：宋

浮玉道人雷电舌，法云老师冰雪颜。
后来事听诸方外，先数君游二老间。
只把黑甜酬世味，从教螺鬓有诗斑。
乘秋曳杖归何处，万迭匡庐是故山。
送觉先归大梁二首
作者：释德洪
朝代：宋

残秋千里游梁去，破浪扁舟别我来。对坐无言看山月，一庭松雨在莓苔。闲人忙事莫参差，各梦同床暗发嗟。相值一欢难把玩，摩头输子看京华。
送觉先归大梁二首·其一
作者：释德洪
朝代：宋
体裁：七言绝句

残秋千里游梁去，破浪扁舟别我来。对坐无言看山月，一庭松雨在莓苔。
送觉先归大梁二首·其二
作者：释德洪
朝代：宋

闲人忙事莫参差，各梦同床暗发嗟。
相值一懽难把玩，摩头输子看京华。
送觉先归大梁二首·其二
作者：释德洪
朝代：宋

闲人忙事莫参差，各梦同床暗发嗟。相值一欢难把玩，摩头输子看京华。
送觉海大师还庐陵省亲
作者：释德洪
朝代：宋

老踪沧海珠，道价压千古。
暮年还东吴，岂不以亲故。
世衰道陵夷，学者例顽鲁。
处处如尘沙，纷然不容数。
但夸谢公子，乃翁堕江渚。
坐令乳臭儿，高论不少惧。
安知覆渔舟，甚媿编蒲履。
大师京国来，秀色见眉宇。
笑谈出流辈，亦自有佳处。
怀亲不能休，饮食忘匙箸。
醉翁乡里贤，安角诵翁语。
人老尚康健，春寒与秋暑。
念之凭高楼，白云入瞻顾。
浩然有归兴，掣肘径驰去。
遥知到螺江，社林闻布谷。
迎门一调笑，讙极但摩拊。
童头想怀橘，衣椹应戏舞。
聊用慰其心，高追古人步。
此诗语散缓，细读有奇趣。
譬如食橄榄，入口便酸苦。
勿示痴道人，被骂吾累汝。
送觉海大师还庐陵省亲
作者：释德洪
朝代：宋

老踪沧海珠，道价压千古。暮年还东吴，岂不以亲故。世衰道陵夷，学者例顽鲁。处处如尘沙，纷然不容数。但誇谢公子，乃翁堕江渚。坐令乳臭儿，高论不少惧。安知覆渔舟，甚愧编蒲履。大师京国来，秀色见眉宇。笑谈出流辈，亦自有佳处。怀亲不能休，饮食忘匙箸。醉翁乡里贤，安角诵翁语。人老尚康健，春寒与秋暑。念之凭高楼，白云入瞻顾。浩然有归兴，掣肘径驰去。遥知到螺江，社林闻布谷。迎门一调笑，欢极但摩拊。童头想怀橘，衣椹应戏舞。聊用慰其心，高追古人步。此诗语散缓，细读有奇趣。譬如食橄榄，入口便酸苦。勿示痴道人，被骂吾累汝。
送讷上人游西湖
作者：释德洪
朝代：宋

西湖招提三百六，佳气如春在眉目。
一番雨过吞青空，万顷无波鸭头绿。
望湖楼阁独自登，烟霏向背攒寒谷。
想见襄阳孟浩然，此中有句不容续。
道人生长西山阿，骨清气明韵拔俗。
久居京国压尘土，一夕归心俊如鹄。
明窗为君研破砚，落笔转头风雨速。
龙山深处如定居，就彼结邻容我卜。
送谊叟归北山
作者：释德洪
朝代：宋

南台山浅北山深，深处开轩更茂林。作夏悬知成契阔，扁舟乘兴一相寻。灯青竹屋风雨夕，溪绕石门乡井心。投老都忘身是客，坐中谈笑尽吴音。
送谊叟归北山
作者：释德洪
朝代：宋

南台山浅北山深，深处开轩更茂林。
作夏悬知成契阔，扁舟乘兴一相寻。
灯青竹屋风雨夕，溪遶石门乡井心。
投老都忘身是客，坐中谈笑尽吴音。
送贤上人往太平兼简卓首座
作者：释德洪
朝代：宋

我昔游潜山，空翠插晴烟。至今清夜梦，犹能历层颠。天柱如玉立，贵气朝山川。下有童师庐，杂遝皆奇贤。卓途龙山子，靖深波间莲。近闻亦分座，道眼照人天。道人使吴来，衣裓馀芳鲜。愿求奇崄句，庶使大法传。一拳无背触，何处见灵源。
送贤上人往太平兼简卓首座
作者：释德洪
朝代：宋

我昔游潜山，空翠揷晴烟。
至今清夜梦，犹能历层颠。
天柱如玉立，贵气朝山川。
下有童师庐，杂沓皆奇贤。
卓途龙山子，靖深波间莲。
近闻亦分座，道眼照人天。
道人使吴来，衣裓余芳鲜。
愿求奇崄句，庶使大法传。
一拳无背触，何处见灵源。
送轸上人之匡山
作者：释德洪
朝代：宋
体裁：七言律诗

何处高人云路迷，相逢忽荐目前机。偶逢菜叶随流水，知有茅茨在翠微。琐碎夜谈皆可听，烟霏秋岭欲同归。翛然又向诸方去，无数山供玉麈挥。
送通上人游庐山
作者：释德洪
朝代：宋

少年四方志，一杖余氎巾。
朝来过微雨，扁舟买南津。
庐山冠天下，况復当青春。
遥知泊星渚，云开苍翠新。
相看发一笑，瀑布垂天绅。
虚汉清月上，山空无四邻。
应怀千载姿，坐榻空埋尘。
兴来得好语，录寄北山人。
送通上人游庐山
作者：释德洪
朝代：宋

少年四方志，一杖馀氎巾。朝来过微雨，扁舟买南津。庐山冠天下，况复当青春。遥知泊星渚，云开苍翠新。相看发一笑，瀑布垂天绅。虚汉清月上，山空无四邻。应怀千载姿，坐榻空埋尘。兴来得好语，录寄北山人。
送逸禅者归荆南见无尽居士
作者：释德洪
朝代：宋
体裁：古风

长沙大虫方肉醉，倚树痾痒威见尾。逸禅来展寂子机，举足欲促适其睡。后身荆州张曲江，解锻佛祖如老庞。如闻去作丹霞问，正当一口吸西江。西江一口吸得尽，是汝法身应有剩。要令川客读此诗，都作蒋山吞栗硬。
送隆上人
作者：释德洪
朝代：宋

人生聚散等儿戏，梦境纷然此一时。老去渐知为客味，秋来长作送人诗。感君义色分心曲，慰我年华两鬓丝。想见故乡霜菊后，屋头千树橘累垂。
送隆上人
作者：释德洪
朝代：宋

人生聚散等儿戏，梦境纷然此一时。
老去渐知为客味，秋来长作送人诗。
感君义色分心曲，慰我年华两鬓丝。
想见故乡霜菊后，屋头千树橘纍垂。
送隆上人归长沙
作者：释德洪
朝代：宋
体裁：古风

湘中乐哉山水国，道人归去正秋色。拭目重看云盖云，搓手新尝橘洲橘。湘西幽居多故人，松下相逢应倚策。开轩万顷鸭头青，睡起一声风月箔。
送雷从龙见宣守
作者：释德洪
朝代：宋

子苍布衣昨日脱，今日便校秘阁书。
勿惊韩雷相隐显，今来古孙名姓俱。
君看守道已华国，先生徂徕犹把鉏。
嗟君六丧寄空馆，富人满前那可拣。
坏衣悬鹑无一钱，想像郭公四十万。
青云故人气如春，解令寒谷生和珍。
江浦买舟春水生，片帆何日到宣城。
府中若见空青老，从渠为觅诗遗藁。
送雷从龙见宣守
作者：释德洪
朝代：宋

子苍布衣昨日脱，今日便校秘阁书。勿惊韩雷相隐显，今来古孙名姓俱。君看守道已华国，先生徂徕犹把锄。嗟君六丧寄空馆，富人满前那可拣。坏衣悬鹑无一钱，想像郭公四十万。青云故人气如春，解令寒谷生和珍。江浦买舟春水生，片帆何日到宣城。府中若见空青老，从渠为觅诗遗藁。
送颛街坊
作者：释德洪
朝代：宋

水西南台小精庐，名虽是律禅者居。粥鱼茶板如指呼，履声童首凫雁趋。分身香积太阔迂，食时至则当持盂。养师反哺如乌雏，荷众司更如雁奴。逢人若问明白老，为言病起加清癯。
送颛街坊
作者：释德洪
朝代：宋

水西南台小精庐，名虽是律禅者居。
粥鱼茶板如指呼，履声童首凫鴈趋。
分身香积太阔迂，食时至则当持盂。
养师反哺如乌雏，荷众司更如鴈奴。
逢人若问明白老，为言病起加清癯。
逍遥游山归见示唱和诗轴口占和之
作者：释德洪
朝代：宋

游遍名山过水西，夜谈奇语尽横机。
君如槛鹿犹思奋，我似栖禽已倦飞。
闻道老禅能眷旧，更烦诸衲借余辉。
欲知胜践多佳思，怀得新诗满袖归。
逍遥游山归见示唱和诗轴口占和之
作者：释德洪
朝代：宋

游遍名山过水西，夜谈奇语尽横机。君如槛鹿犹思奋，我似栖禽已倦飞。闻道老禅能眷旧，更烦诸衲借馀辉。欲知胜践多佳思，怀得新诗满袖归。
遇如无象于石霜如与睿廓然相好故赠之
作者：释德洪
朝代：宋

西湖睿郎最高道，思之不已令人老。道人相逢吴楚间，闻说绝与睿郎好。年来学富身转贫，岂特诗胆大于身。法朋半是奇逸者，我亦放浪无羁人。霜威折绵寒入颊，长廊无人风卷叶。寒窗诵读夏日吟，和气坐令寒妥贴。笔端解语敏于口，网笺时作龙蛇走。烦君清哦当少休，万象乞怜争叩头。
遇如无象于石霜如与睿廓然相好故赠之
作者：释德洪
朝代：宋

西湖睿郎最高道，思之不已令人老。
道人相逢吴楚间，闻说绝与睿郎好。
年来学富身转贫，岂特诗胆大于身。
法朋半是奇逸者，我亦放浪无覊人。
霜威折绵寒入颊，长廊无人风卷叶。
寒窗诵读夏日吟，和气坐令寒妥贴。
笔端解语敏于口，网笺时作龙蛇走。
烦君清哦当少休，万象乞怜争叩头。
道中二首
作者：释德洪
朝代：宋

蒲柳冥冥花已残，水田南北是青山。晚村归路闻啼鸟，家住寒云缥缈间。元石无尘处处青，一溪花照碧天晴。山云乱却来时路，鸡犬惟闻洞口声。
道中二首·其一
作者：释德洪
朝代：宋
体裁：七言绝句

蒲柳冥冥花已残，水田南北是青山。晚村归路闻啼鸟，家住寒云缥缈间。
道中二首·其二
作者：释德洪
朝代：宋
体裁：七言绝句

元石无尘处处青，一溪花照碧天晴。山云乱却来时路，鸡犬惟闻洞口声。
道林喜见故人
作者：释德洪
朝代：宋
体裁：七言律诗

十年一别今重见，风度依然照映人。韵胜折松秋露骨，气和寒谷夜生春。三都君已传名誉，万事吾今付欠伸。梦境楼钟同此听，独寻陈迹记前身。
道林枯木成禅师赞
作者：释德洪
朝代：宋

扬广山头种性，雷衡洞裏根苗。
法云明暗体露，道林知见香飘。
试问春风吹不起，何如黄河冻连底。
十分似九不欲全，一身两号只这是。
大千戏以一尘摄，又譬此尘取空劫。
置于掌间剔突圞，挝鼓升堂普请看。
道林枯木成禅师赞
作者：释德洪
朝代：宋

扬广山头种性，雷衡洞里根苗。法云明暗体露，道林知见香飘。试问春风吹不起，何如黄河冻连底。十分似九不欲全，一身两号只这是。大千戏以一尘摄，又譬此尘取空劫。置于掌间剔突圞，挝鼓升堂普请看。
道林送鸿禅者江陵乞食
作者：释德洪
朝代：宋

一篙湘水碧于螺，瑩净无痕不受磨。晓雾有情呵素镜，东风作恶卷纤罗。老来谈笑追随少，岁晚别离头绪多。浦口送君聊倚杖，会看归棹掠晴波。
道林送鸿禅者江陵乞食
作者：释德洪
朝代：宋
体裁：七言律诗

一篙湘水碧于螺，莹净无痕不受磨。晓雾有情呵素镜，东风作恶卷纤罗。老来谈笑追随少，岁晚别离头绪多。浦口送君聊倚杖，会看归棹掠晴波。
道逢南岳太上人游京师戏赠其行
作者：释德洪
朝代：宋
体裁：七言绝句

野外相逢一笑新，十年峰顶卧云人。却将南楚登山脚，去踏东华没马尘。
邓循道分财赡族湘阴诸老赋诗同作
作者：释德洪
朝代：宋

卜式与弟赀，如塞无底窦。其爱止弟耳，亲旧竟何有。二疏得赐金，尽以散亲旧。但可施一时，安能继其后。然于简编中，耿光白如昼。邓侯功名姿，颖脱盖天授。分财赡族人，约券规永久。君看纯孝心，履狶先履瘦。纷纷窭人子，悬鹑露两肘。雨雪抱儿女，扣门易升斗。邓氏岂无贫，炊烟满蓬牖。安知寒微中，不复生奇秀。阴功虽无形，报应捷于口。此风起颓俗，能使薄者厚。作诗附家传，想见为拊手。
邓循道分财赡族湘阴诸老赋诗同作
作者：释德洪
朝代：宋

卜式与弟赀，如塞无底窦。
其爱止弟耳，亲旧竟何有。
二疏得赐金，尽以散亲旧。
但可施一时，安能继其后。
然于简编中，耿光白如昼。
邓侯功名姿，颖脱盖天授。
分财赡族人，约劵规永久。
君看纯孝心，履狶先履瘦。
纷纷窭人子，悬鹑露两肘。
雨雪抱儿女，扣门易升斗。
邓氏岂无贫，炊烟满蓬牖。
安知寒微中，不復生奇秀。
阴功虽无形，报应捷于口。
此风起颓俗，能使薄者厚。
作诗附家传，想见为拊手。
邓循道父挽辞二首
作者：释德洪
朝代：宋

苦冰洁檗是行藏，一节无求老更刚。好在缙绅师俭德，尚馀闾里说谦光。阴功隐秘天应录，遗训丁宁世共伤。勿谓不身尝报施，故应遗泽在诸郎。一生纯德无遗恨，千字埋名有逸辞。墓隧嫩泉谁种玉，书斋子砚自生芝。音容已作终天痛，岁月真成罔极悲。拥鼻功名知不免，空将泪眼看风枝。
邓循道父挽辞二首·其一
作者：释德洪
朝代：宋

苦冰洁檗是行藏，一节无求老更刚。好在缙绅师俭德，尚馀闾里说谦光。阴功隐秘天应录，遗训丁宁世共伤。勿谓不身尝报施，故应遗泽在诸郎。
邓循道父挽辞二首·其一
作者：释德洪
朝代：宋

苦冰洁蘗是行藏，一节无求老更刚。
好在缙绅师俭德，尚余闾里说谦光。
阴功隐秘天应录，遗训丁宁世共伤。
勿谓不身尝报施，故应遗泽在诸郎。
邓循道父挽辞二首·其二
作者：释德洪
朝代：宋
体裁：七言律诗

一生纯德无遗恨，千字埋名有逸辞。墓隧嫩泉谁种玉，书斋子砚自生芝。音容已作终天痛，岁月真成罔极悲。拥鼻功名知不免，空将泪眼看风枝。
邓秀才就武举作诗美之
作者：释德洪
朝代：宋
体裁：七言律诗

丈夫气自磨牛斗，正似丰城狱屋刀。富贵岂终凭铁砚，功名先看掷霜毫。芦鞭未称迎风帽，紫绶从来赛绿袍。杖策军门君记取，祖宗汉室旧勋劳。
邹必东竹枕
作者：释德洪
朝代：宋

黑甜谁欲当閒味，此枕令人稳称心。风骨子猷居处竹，典刑元亮醉时琴。宜笼雾鬓清圆语，听学朱弦发越音。不用制囊裁古锦，春寒长搭闹花衾。
邹必东竹枕
作者：释德洪
朝代：宋

黑甜谁欲当閒味，此枕令人稳称心。
风骨子猷居处竹，典刑元亮醉时琴。
宜笼雾鬓清圆语，听学朱絃发越音。
不用制囊裁古锦，春寒长搭闹花衾。
郑南寿携诗见过次韵谢之
作者：释德洪
朝代：宋

珷玞世既以为玉，芝兰那知不为莸。人间万事醉不理，携被来为林壑游。雪花成山过惊浪，五展暮天开橘洲。篙师绝叫风掠耳，萧萧两鬓空飕飗。松声盘空上烟翠，顾陟佳处每迟留。袖中出诗愕坐客，涔蹄乃尔容吞舟。东坡句法补造化，山谷笔力江倒流。两翁连联竟仙去，暮年见子忘百忧。念当明日江南路，幕阜倚天佳气浮。故人问我今何似，为道摧颓如慧球。
郑南寿携诗见过次韵谢之
作者：释德洪
朝代：宋

碔砆世既以为玉，芝兰那知不为莸。
人间万事醉不理，携被来为林壑游。
雪花成山过惊浪，五展暮天开橘洲。
篙师绝叫风掠耳，萧萧两鬓空飕飗。
松声盘空上烟翠，顾陟佳处毎迟留。
袖中出诗愕坐客，涔蹄乃尔容吞舟。
东坡句法补造化，山谷笔力江倒流。
两翁连联竟仙去，暮年见子忘百忧。
念当明日江南路，幕阜倚天佳气浮。
故人问我今何似，为道摧颓如慧球。
郭伯成荣登
作者：释德洪
朝代：宋

快马东风走帝京，归来门巷绿阴成。
顷知一第文章贵，能致三公衮冕荣。
子涉风波方棰探，我闲几砚觉尘生。
赠诗谁似王摩诘，翰墨场中独策名。
郭伯成荣登
作者：释德洪
朝代：宋

快马东风走帝京，归来门巷绿阴成。顷知一第文章贵，能致三公衮冕荣。子涉风波方箠探，我闲几砚觉尘生。赠诗谁似王摩诘，翰墨场中独策名。
郭佑之太尉试新龙圑索诗
作者：释德洪
朝代：宋

政和官焙雨前贡，苍璧密云盘小凤。
京华谁致建溪春，睿思分赐君恩重。
绿杨院落春昼永，碧砌飞花深一寸。
门下宾朋还毕集，碾声惊破南窗梦。
高情爱客手自试，春雾脚萦雪花涌。
聚观诗胆已开张，欲啜睡魔先震恐。
我有僧中富贵缘，此会风流真法供。
定花磁盂何足道，分尝但欠纤纤捧。
七杯清风生两腋，月胁澄魂谁与共。
戏将妙语敌甘寒，诗成一弔卢仝冢。
郭祐之太尉试新龙团索诗
作者：释德洪
朝代：宋

政和官焙雨前贡，苍璧密云盘小凤。京华谁致建溪春，睿思分赐君恩重。绿杨院落春昼永，碧砌飞花深一寸。门下宾朋还毕集，碾声惊破南窗梦。高情爱客手自试，春雾脚萦雪花涌。聚观诗胆已开张，欲啜睡魔先震恐。我有僧中富贵缘，此会风流真法供。定花磁盂何足道，分尝但欠纤纤捧。七杯清风生两腋，月胁澄魂谁与共。戏将妙语敌甘寒，诗成一吊卢仝冢。
郴州乾明进和尚舍利赞
作者：释德洪
朝代：宋

李广射虎，石为之穿。耿恭祝井，涸为之泉。忠孝所致，如响答焉。公亦何为，饥餐困眠。人初莫测，公岂自言。戏为火浴，朽者明鲜。舍利粲粲，玉碎珠圆。乃至所养，盖其云全。天全之妙，非粗不传。如春在花，如意在弦。嗤嗤横目，气凌云天。死未及寒，化为腥膻。矧投于火，不作腥烟。安有万手，收此精坚。维德之一，堙所拳拳。死生之大，卒莫能迁。公初设心，唯此是专。不祈人知，人趋如川。终必有验，理之固然。我作赞词，丰碑以镌。
郴州干明进和尚舍利赞
作者：释德洪
朝代：宋

李广射虎，石为之穿。
耿恭祝井，涸为之泉。
忠孝所致，如响答焉。
公亦何为，饥餐困眠。
人初莫测，公岂自言。
戏为火浴，朽者明鲜。
舍利粲粲，玉碎珠圆。
乃至所养，盖其云全。
天全之妙，非麤不传。
如春在花，如意在絃。
嗤嗤横目，气凌云天。
死未及寒，化为腥膻。
矧投于火，不作腥烟。
安有万手，收此精坚。
维德之一，垔所拳拳。
死生之大，卒莫能迁。
公初设心，唯此是専。
不祈人知，人趋如川。
终必有验，理之固然。
我作赞词，丰碑以镌。
都下送僧归闽
作者：释德洪
朝代：宋
体裁：七言律诗

汴水悠悠去不回，绿波垂柳眼初开。日边无意事迎送，海畔有山归去来。白却人头忙日月，缁飘山衲乱风埃。此行若到忘情处，拂石猿声后夜哀。
酬潜上人
作者：释德洪
朝代：宋

满鈎疏箔卷檐楹，秋静江天刮眼明。
梵册已翻千偈妙，炉香未散一堂清。
沾衣菊露情□□，□□松声梦不成。
我与道人缘分熟，可能朝夕厌逢迎。
酬潜上人
作者：释德洪
朝代：宋

满钩疏箔卷檐楹，秋静江天刮眼明。梵册已翻千偈妙，炉香未散一堂清。沾衣菊露情□□，□□松声梦不成。我与道人缘分熟，可能朝夕厌逢迎。
醉僧赞
作者：释德洪
朝代：宋

我爱龙眠老居士，笔端谈笑了万事。君看一时拈破笔，画作醉僧醒时意。此是沙门绝妙门，不妨随处有乾坤。瞢腾流涎枕臂卧，破柱疾雷殊不闻。
醉僧赞
作者：释德洪
朝代：宋

我爱龙眠老居士，笔端谈笑了万事。
君看一时拈破笔，画作醉僧醒时意。
此是沙门绝妙门，不妨随处有干坤。
瞢腾流涎枕臂卧，破柱疾雷殊不闻。
重会云叟禅师
作者：释德洪
朝代：宋

气味似前辈，见之长眼明。闲须研法味，老不减诗情。草圣因蛇斗，禅枝解虎争。一堂聊寄傲，疏快饯馀生。
重会云叟禅师
作者：释德洪
朝代：宋

气味似前辈，见之长眼明。
闲须研法味，老不减诗情。
草圣因蛇鬬，禅枝解虎争。
一堂聊寄傲，疏快饯余生。
重会大方禅师
作者：释德洪
朝代：宋
体裁：古风

霜颅玉骨眉有棱，孤风照人虔敬增。寒松撼空夜瑟瑟，古井吞秋波不兴。天柱峰前额加手，一别十年弹指久。嗟予尘土化征衣，爱君坐中舟壑走。绳床为拂两头尘，响答空岩笑语新。人间何从得此客，解令寒谷夜生春。
重会言上人乞诗
作者：释德洪
朝代：宋
体裁：七言律诗

海外归来五见春，梨衣两识帝京尘。此生已觉浑无累，为累空惊尚有身。厚善最怜山解事，岁寒更爱月情亲。鹫峰峰下重相见，雪作飞花一笑新。
重阳后同邹天锡登滕王阁
作者：释德洪
朝代：宋

闲中过却重阳节，江城风雨吹黄叶。与君来游亦偶然，聚立西偏读丰碣。凭栏眼界得天多，雨脚明边飞鸟灭。西山向人亦倾倒，犯云争来献层叠。未归负负无可言，相视心知惭在颊。会当却立云生处，纵望晴江生雉堞。尚喜清游不属人，故作此诗相暖热。
重阳后同邹天锡登滕王阁
作者：释德洪
朝代：宋

闲中过却重阳节，江城风雨吹黄叶。
与君来游亦偶然，聚立西偏读丰碣。
凭栏眼界得天多，雨脚明边飞鸟灭。
西山向人亦倾倒，犯云争来献层疉。
未归负负无可言，相视心知惭在颊。
会当却立云生处，纵望晴江生雉堞。
尚喜清游不属人，故作此诗相暖热。
金华超不羣用前韵作诗见赠亦和三首超不羣剪髪参黄蘗·其一
作者：释德洪
朝代：宋

胸中蓄奇为谁吐，闲卧湘西云一坞。
兴来落笔如崩云，五字凭凌气吞楚。
我诗望见倒降旗，攻之何必更鸣鼓。
独对湘山夜色晴，万壑千岩最幽处。
卧要明月听松风，为君哦此文中虎。
此生身世付一戏，安用声名照千古。
知君大用参黄蘗，三篾束腰随处住。
何当峰顶结茅庐，要看掀髯呵佛祖。
金华超不羣用前韵作诗见赠亦和三首超不羣剪髪参黄蘗·其三
作者：释德洪
朝代：宋

赤河沙泉自吞吐，北崦疏钟答南坞。
凭栏试诵鹏鸟文，洛阳少年亦翘楚。
当时七国犯谋议，睢阳不復闻鼙鼓。
时更事往空流水，豪魂英魄知何处。
金华衲子如玉清，温粹愈恭如履虎。
明章秀句出仓卒，慷慨山川弔前古。
篇篇秀发春欲酽，便疑造化毫端住。
不须众口夸昼公，苕溪君作中兴祖。
金华超不羣用前韵作诗见赠亦和三首超不羣剪髪参黄蘗·其二
作者：释德洪
朝代：宋

道人秀发兰牙吐，家在金华最西坞。
不从大士携画轴，一筇千里来游楚。
评诗结髪师浣花，论字童牙夸石鼓。
我皆不能但知爱，亦似胸中有佳处。
气韵翛然松上鹤，意态索寞穽中虎。
却于翛然索寞中，诗句时时出奇古。
乃知笔力有神助，三峡迅流辄于住。
疑非蓬髪休上人，定是秃头杨德祖。
金华超不群用前韵作诗见赠亦和三首超不群剪发参黄檗
作者：释德洪
朝代：宋

胸中蓄奇为谁吐，闲卧湘西云一坞。兴来落笔如崩云，五字凭凌气吞楚。我诗望见倒降旗，攻之何必更鸣鼓。独对湘山夜色晴，万壑千岩最幽处。卧要明月听松风，为君哦此文中虎。此生身世付一戏，安用声名照千古。知君大用参黄檗，三篾束腰随处住。何当峰顶结茅庐，要看掀髯呵佛祖。道人秀发兰牙吐，家在金华最西坞。不从大士携画轴，一筇千里来游楚。评诗结发师浣花，论字童牙誇石鼓。我皆不能但知爱，亦似胸中有佳处。气韵翛然松上鹤，意态索寞阱中虎。却于翛然索寞中，诗句时时出奇古。乃知笔力有神助，三峡迅流辄于住。疑非蓬发休上人，定是秃头杨德祖。赤河沙泉自吞吐，北崦疏钟答南坞。凭栏试诵鹏鸟文，洛阳少年亦翘楚。当时七国犯谋议，睢阳不复闻鼙鼓。时更事往空流水，豪魂英魄知何处。金华衲子如玉清，温粹愈恭如履虎。明章秀句出仓卒，慷慨山川吊前古。篇篇秀发春欲酽，便疑造化毫端住。不须众口誇昼公，苕溪君作中兴祖。
金华超不群用前韵作诗见赠亦和三首超不群剪发参黄檗·其一
作者：释德洪
朝代：宋

胸中蓄奇为谁吐，闲卧湘西云一坞。兴来落笔如崩云，五字凭凌气吞楚。我诗望见倒降旗，攻之何必更鸣鼓。独对湘山夜色晴，万壑千岩最幽处。卧要明月听松风，为君哦此文中虎。此生身世付一戏，安用声名照千古。知君大用参黄檗，三篾束腰随处住。何当峰顶结茅庐，要看掀髯呵佛祖。
金华超不群用前韵作诗见赠亦和三首超不群剪发参黄檗·其三
作者：释德洪
朝代：宋

赤河沙泉自吞吐，北崦疏钟答南坞。凭栏试诵鹏鸟文，洛阳少年亦翘楚。当时七国犯谋议，睢阳不复闻鼙鼓。时更事往空流水，豪魂英魄知何处。金华衲子如玉清，温粹愈恭如履虎。明章秀句出仓卒，慷慨山川吊前古。篇篇秀发春欲酽，便疑造化毫端住。不须众口誇昼公，苕溪君作中兴祖。
金华超不群用前韵作诗见赠亦和三首超不群剪发参黄檗·其二
作者：释德洪
朝代：宋

道人秀发兰牙吐，家在金华最西坞。不从大士携画轴，一筇千里来游楚。评诗结发师浣花，论字童牙誇石鼓。我皆不能但知爱，亦似胸中有佳处。气韵翛然松上鹤，意态索寞阱中虎。却于翛然索寞中，诗句时时出奇古。乃知笔力有神助，三峡迅流辄于住。疑非蓬发休上人，定是秃头杨德祖。
金陵初入制院
作者：释德洪
朝代：宋
体裁：七言律诗

依然收付建康狱，拴索珑璁惊市人。寄语小儿休嬲相，未妨大士戏分身。懒于梦境分能所，枉把情缘比客尘。笑视死生无可拣，目前刀锯若为神。
金陵吴思道居都城面城开轩名曰横翠作此赠之
作者：释德洪
朝代：宋

醉隐琴无弦，乃得琴中意。诗髯轩无山，而有看山味。青山随意有，那复问城市。醉眼看雉堞，便觉是横翠。因以名吾轩，坐卧增爽气。春花解言语，风松中宫徵。我来不能辨，夕阴满窗几。颇怪灵鹫峰，颠狂复飞至。清啸呼白猿，愧我非慧理。戏题五字诗，平淡出奇伟。君应意挑战，讵敢摩其垒。大胜赋子虚，誇词托亡是。
金陵吴思道居都城面城开轩名曰横翠作此赠之
作者：释德洪
朝代：宋

醉隐琴无絃，乃得琴中意。
诗髯轩无山，而有看山味。
青山随意有，那復问城市。
醉眼看雉堞，便觉是横翠。
因以名吾轩，坐卧增爽气。
春花解言语，风松中宫征。
我来不能辨，夕阴满窗几。
颇怪灵鹫峰，颠狂復飞至。
清啸呼白猨，愧我非慧理。
戏题五字诗，平淡出奇伟。
君应意挑战，讵敢摩其垒。
大胜赋子虚，夸词託亡是。
金陵狱中谢人惠茶
作者：释德洪
朝代：宋

宝公关鏁寻常事，谂老家风气味长。
十载故人情外意，一杯今日雨前香。
金陵狱中谢人惠茶
作者：释德洪
朝代：宋

宝公关锁寻常事，谂老家风气味长。十载故人情外意，一杯今日雨前香。
钟山悟真庵西竹林间苍崖千尺岁久折裂余与敦素行山中至此未尝不徘徊庵僧为开轩向之尽收其形胜名曰两翁作此
作者：释德洪
朝代：宋

水边修竹纔堪数，竹外苍崖已半頽。
我辈自追方外乐，轩窗谁为此间开。
待邀山月三人共，要听松风万壑哀。
坐久篆畦香遶遍，碧消烟缕雪残灰。
钟山悟真庵西竹林间苍崖千尺岁久折裂余与敦素行山中至此未尝不徘徊庵僧为开轩向之尽收其形胜名曰两翁作此
作者：释德洪
朝代：宋

水边脩竹才堪数，竹外苍崖已半颓。我辈自追方外乐，轩窗谁为此间开。待邀山月三人共，要听松风万壑哀。坐久篆畦香绕遍，碧消烟缕雪残灰。
钟山有花如比丘状出秾叶间王文公名为罗汉花僧请赋诗
作者：释德洪
朝代：宋
体裁：五言律诗

通力元无碍，随缘自应真。此生花上露，故现叶间身。知见幽香在，伽梨翠色新。一枝聊把玩，未愧鹫峰人。
钦禅者乞偈
作者：释德洪
朝代：宋
体裁：偈颂

三世如来所说，开遮或擒或纵。一切微尘句偈，只明众生日用。譬如一室千灯，其光不杂不共。无色天女击鼓，四大部洲头痛。一切智智清净，开合不成痕缝。钦禅一等行脚，莫听虏子取奉。若说有法可传，但作眼见鼻孔。
钱济明作轩于古井旁名冰华赋此
作者：释德洪
朝代：宋

刮地阴风剪玉尘，那知此井解藏春。折胶堕指嗟时事，秀骨温颜似主人。碧甃湛明堪数发，小轩深静可收身。超然高趣真难及，浪士愚溪一笑新。
钱济明作轩于古井旁名冰华赋此
作者：释德洪
朝代：宋

刮地阴风翦玉尘，那知此井解藏春。
折胶堕指嗟时事，秀骨温颜似主人。
碧甃湛明堪数髪，小轩深静可收身。
超然高趣真难及，浪士愚溪一笑新。
长春花
作者：释德洪
朝代：宋

人间花亦有仙骨，卯酉发妆呼不醒。
醉裏那知更岁月，韵高班草卧空庭。
长春花
作者：释德洪
朝代：宋

人间花亦有仙骨，卯酉发妆呼不醒。醉里那知更岁月，韵高班草卧空庭。
长沙岑大虫真赞
作者：释德洪
朝代：宋

长沙大虫，声威甚重。独眠空林，百兽震恐。寂子儿戏，见不知畏。引手捋须，几缺其耳。大空小空，是虎是你。如备与觉，可撩其尾。嗟今衲子，眼如裴旻。但见其彪，安识虎真。我拜公像，非存非没。百尺竿头，行尘勃勃。